ελcblog - Τα πολλά πρόσωπα του φόβου - ελculture\nΤα πολλά πρόσωπα του φόβου\nΙουλίου 09, 2014 ● journal de Salonique\nΤα πολλα προσωπα του φοβου\nΜε αφορμή την έκθεση του ΚΜΣΤ με έργα των Σολομών Νικρίτιν και Τζορτζ Γκρος\nΚάθε εποχή τρέφει τα δικά της τέρατα, γεννήτριες πολλαπλών φόβων που μας ωθούν στην αέναη αναζήτηση καταφυγίου από τους κάθε λογής κινδύνους που βρίσκονται πάντοτε σε απόσταση βολής. Άλλοτε άγρια θηρία, το απροσπέλαστο σκοτάδι ή ένας ύπουλος εχθρός, άλλοτε η μήνις του θεού ή η αδάμαστη φύση, δαίμονες και αρμαγεδδώνες, άλλοτε πάλι η ενδεχόμενη απώλεια των σταθερών που θα σε βρει απροετοίμαστο, και ακόμη χειρότερα μόνο, ενώ για τους άλλους το πάρτι θα συνεχίζεται.\nΗ νεωτερικότητα, γράφει ο Zygmunt Bauman*, ανέτειλε με την υπόσχεση ότι θα έδινε ένα οριστικό τέλος στους φόβους που στοίχειωναν τα ανθρώπινα όντα κατά το παρελθόν, και ότι θα τα βοηθούσε να δαμάσουν τις ανεξέλεγκτες δυνάμεις του κοινωνικού και φυσικού κόσμου. Η έλευσή της όμως συνοδεύτηκε από νέα κύματα ρευστού φόβου: όσο μεγαλύτερη η ασφάλεια, τόσο μεγαλύτερος ο φόβος για την απώλειά της. Ο Bauman συντάσσει ένα μικρό ευρετήριο των ρευστών μοντέρνων φόβων και προσδιορίζει την κοινή τους συνισταμένη: «”Φόβος” είναι το όνομα που δίνουμε στην αβεβαιότητά μας μπροστά στους κινδύνους που χαρακτηρίζουν τη ρευστή μοντέρνα εποχή μας, στην άγνοιά μας σχετικά με τη φύση της απειλής και στην ανικανότητά μας να καθορίσουμε τι μπορεί και τι δεν μπορεί να γίνει για την αντιμετώπισή της.»\nΤο πρώτο βήμα είναι να αναγνωρίσεις τον φόβο και να τον κοιτάξεις κατάματα. Κι αν η εγγύτητα πολλαπλασιάζει το φόβο εντός σου, μπορείς πάντα να εκμεταλλευτείς την απόσταση ασφαλείας του παρελθόντος: για κάθε εποχή υπάρχει πάντα μια πολυκαιρισμένη δίδυμή της. Ο χρόνος μπορεί να ρέει, αλλά οι ανθρώπινες καταστάσεις επαναλαμβάνονται εντός του με τελετουργική περιοδικότητα. Για τη δική μας, επιβεβαιώνοντας τη θεωρία των ογδονταετών κύκλων της Ιστορίας, αυτή μοιάζει να είναι η εποχή του Μεσοπολέμου.\nΗ τρέχουσα έκθεση του Κρατικού Μουσείου Σύγχρονης Τέχνης με τίτλο «Σολομών Νικρίτιν – Τζορτζ Γκρος. Πολιτικός Τρόμος και Κοινωνική Παρακμή στην Ευρώπη του Μεσοπολέμου. Σχέδια και Χαρακτικά», σε επιμέλεια Lutz Becker και Μαρίας Τσαντσάνογλου, εστιάζει σ’αυτήν ακριβώς την περίοδο και αναζητά στο καθρέφτισμά της όψεις των δικών μας, σύγχρονων, φόβων. Δομικό υλικό της έκθεσης αποτελούν τα έργα δύο suis generis καλλιτεχνών, των Νικρίτιν και Γκρος, εκλεκτικών συγγενών που αγνοούσαν ο ένας την ύπαρξη του άλλου αν και δημιουργούν την ίδια περίοδο σε Ρωσία και Γερμανία αντίστοιχα, εστιάζοντας με παρόμοιες αισθητικές προσεγγίσεις σε κοινούς θεματικούς άξονες: ένας διαφαινόμενος πολιτικός απολυταρχισμός και μια κοινωνία σε σύγχυση και απόγνωση.\nΣολομών Νικρίτιν – Πρόσωπο – 1935 – ΚΜΣΤ συλλογή Κωστάκη\nΟ Σολομών Νικρίτιν (1898-1965), Ουκρανός εβραϊκής καταγωγής, καταπιάστηκε με την τέχνη πολύπλευρα και με μεγάλη ευαισθησία, αφήνοντας πίσω του έναν μεγάλο αριθμό έργων ζωγραφικής, φιλοσοφικών δοκιμίων, θεατρικών έργων και κινηματογραφικών σεναρίων, αλλά και μια πρωτότυπη εικαστική θεωρία, τον «προβολισμό» που συνέδεε τη ζωγραφική με το θέατρο και τον κινηματογράφο, ενώ με τον «πολυρεαλισμό» που εισηγείται προτείνει την πολλαπλότητα των εικόνων ως απάντηση στην αναζήτηση του ρεαλισμού και ως αντίλογο στον σοσιαλιστικό ρεαλισμό.\nΗ φρίκη των πολέμων (του Α΄ Παγκόσμιου, αλλά και του Εμφύλιου του 1919-20) θα μπολιάσει το έργο του με βία, ενώ, παρά την κομμουνιστική ιδεολογία του, επιχειρεί να προβάλει την εικόνα μιας νέας κοινωνίας, προβλέποντας την άνοδο του απολυταρχισμού που γεννά φοβισμένους ανθρώπους. Όπως χαρακτηριστικά σημειώνει η κ. Τσαντσάνογλου, «συχνά στα έργα του απεικονίζονται μοναχικοί άνθρωποι που αδυνατούν να επικοινωνήσουν ή παράλογα συμπλέγματα ανθρώπων, ζώων και οικοδομημάτων που δημιουργούν την αίσθηση ενός επικείμενου πολιτικού τρόμου και μιας κοινωνίας που υποκύπτει στον παραλογισμό αυτής της βίας.»\nΤζορτζ Γκρος – ECCE HOMO – 1921 – χαρακτικό – εξώφυλλο, Ιδιωτική συλλογή, ©The Estate of George Grosz\nΟ George Grosz (Βερολίνο, 1893-1959) καταγράφει στο έργο του, με εξαιρετικά σατιρικό ύφος, τις πολικότητες και το ψυχολογικό ήθος της γερμανικής κοινωνίας της δεκαετίας του ’20. Βαϊμάρη δε σήμαινε μόνο Belle Epoque, αλλά και υπερπληθωρισμό, ανησυχία, ανασφάλεια, αυστηρά καθορισμένες ιεραρχίες, έναν ανερχόμενο απολυταρχισμό και μια ολοένα και πιο υπάκουη μικροαστική τάξη, σε μια τερατογόνο πορεία που οδήγησε τη Γερμανία, αλλά και την Ευρώπη, από τον Καλιγκάρι στον Χίτλερ.\nΗ έκθεση παρουσιάζει τα σχέδια που συμπεριλαμβάνονται στο σημαντικότερο λιθοφωτογραφικό άλμπουμ που εξέδωσε ο Γκρος με τίτλο «Ecce Homo» («Ιδού ο Άνθρωπος», 1923), τα οποία, σύμφωνα με τον επιμελητή κ. Becker «απεικονίζουν ένα τερατώδες θηριοτροφείο που απαρτίζεται από διαφορετικούς ανθρώπινους χαρακτήρες της βερολινέζικης καθημερινότητας και αποτυπώνουν την ασχήμια και τη διαφθορά μιας κοινωνίας που ζούσε υπό τη σκιά του υπερ-πληθωρισμού και του κοινωνικού και πολιτικού αποπροσανατολισμού […], μια στημένη άρχουσα τάξη και μια ανερμάτιστη μικρο-μπουρζουαζία, που χορεύουν μέσα στην παρακμή τον χορό του θανάτου».\nΗ περιδιάβαση στις δύο αίθουσες που φιλοξενούν ξεχωριστά τα έργα των δύο καλλιτεχνών αναδεικνύει τις εκλεκτικές τους συγγένειες. Και οι δύο συνδυάζουν την αφηγηματικότητα με την εικαστικότητα για να γίνουν οι χρονικογράφοι της εποχής τους. Δανείζονται την ευελιξία της κινηματογραφικής γλώσσας και θέτουν υπό μεγεθυντικό φακό τις κατά Kracauer σκοτεινές κηλίδες της πραγματικότητας μέσα από αλλεπάλληλα κάδρα που ανατέμνουν εμμονικά το θέμα ώσπου να το εξαντλήσουν, εικαστικά storyboards που επιτρέπουν στον θεατή, και απαιτούν από αυτόν, να ανασυνθέσει μόνος του την ιστορία. Στο έργο τους αποτυπώνονται γλαφυρά τα τραύματα του A’ Παγκοσμίου Πολέμου -του πολέμου που όλοι έχασαν. Άνθρωποι που έχουν χάσει τα μέλη τους, που στο έργο του Γκρος καταλήγουν να διαπράττουν σεξουαλικά εγκλήματα, σε έναν κόσμο που έχει χάσει την αγάπη. Η οξύνοια του βλέμματος θα στοιχίσει και στους δύο ακριβά: ο Νικρίτιν θα γνωρίσει τον διωγμό και τον εξευτελισμό από τους σοβιετικούς καλλιτεχνικούς κύκλους, ενώ ο Γκρος θα δει τους Ναζί να καίνε στην πυρά όλα τα αντίτυπα του «Ecce Homo».\nΤην πιο ενδιαφέρουσα συνάφεια όμως, θα τη βρούμε στον τρόπο με τον οποίο οι δύο καλλιτέχνες επιλέγουν να μιλήσουν για τον φόβο και την παρακμή. Με έναν ιδιωματικά εκφρασμένο σουρεαλισμό, θα τους δούμε να αποκαλύπτουν κάτω από το απολυταρχικό του προσωπείο το γκροτέσκο πρόσωπο του φόβου.\nΚάθε εποχή έχει τα τέρατα και τους φόβους της. Ο φόβος ποτέ δεν εκλείπει, απλώς μεταστοιχειώνεται, μεταμφιέζεται και αλλάζει πρόσωπα. Τους τρόπους να ξεσκεπάζουμε τις μεταμφιέσεις του φόβου μάς τους έδωσε η επιστημονική σκέψη, η φιλοσοφική θεώρηση, η ψυχαναλυτική διερεύνηση. Τον τρόπο όμως να τον ξορκίζουμε μάς τον αποκάλυψε μόνο η τέχνη: να τον κοιτάς κατάματα και να γελάς μες στα μούτρα του, σαρκάζοντάς τον μέχρι θανάτου.\nΗ έκθεση θα φιλοξενηθεί ως τις 13 Σεπτεμβρίου στη Μονή Λαζαριστών. Ενημερωθείτε από την ιστοσελίδα του ΚΜΣΤ για τις ώρες και μέρες λειτουργίας, αλλά και το πρόγραμμα των ξεναγήσεων, κατά τη διάρκεια του καλοκαιριού.\nΤο ίδιο διάστημα, έως τις 30 Αυγούστου, στο Κέντρο Σύγχρονης Τέχνης στο Λιμάνι, η έκθεση Tempus Ritualis διερευνά τους τρόπους με τους οποίους το παροντικό τώρα συνδυάζεται με το τελετουργικά θεμελιωμένο παρελθόν.\n* Ρευστός Φόβος, Zygmunt Bauman, μτφρ. Γιώργος Καράμπελας, Εκδόσεις Πολύτροπον, 2007.\n«Σολομών Νικρίτιν -Τζόρτζ Γκρος. Πολιτικός τρόμος και κοινωνική παρακμή στην Ευρώπη του Μεσοπολέμου», από 4 Ιουνίου έως 13 Σεπτεμβρίου 2014 στο Κρατικό Μουσείο Σύγχρονης Τέχνης\nΤζορτζ Γκρος, “Η Συνάντηση” 1920, Ιδιωτική συλλογή, ©The Estate of George Grosz (αριστερά)\nΣολομών Νικρίτιν-Μνημείο-1930-ΚΜΣΤ συλλογή Κωστάκη (δεξιά)\ntags / journal de Salonique / Γλυπτική-Χαρακτική / Εκθέσεις / ελcBlog


17.09.20 Morning Greek Murli Om Shanti BapDada Madhuban\nΓλυκά παιδιά πρέπει να γίνετε τα πιο εξυψωμένα ανθρώπινα όντα σε αυτήν την εξυψωμένη εποχή της συμβολής. Τα πιο εξυψωμένα ανθρώπινα όντα είναι η Λάκσμι και ο Ναράγιαν.\nΠοιο αφανές έργο εκτελείτε εσείς παιδιά με τον Πατέρα;\nΤην εγκαθίδρυση της αρχικής αιώνιας θρησκείας των θεοτήτων και του βασιλείου των θεοτήτων. Εσείς εκτελείτε αυτό το έργο με τον Πατέρα με αφανή τρόπο. Ο Πατέρας είναι ο Κύριος τους Κήπου, ο οποίος αλλάζει το δάσος των αγκαθιών σε κήπο με λουλούδια. Δεν υπάρχει τίποτα τρομακτικό σε αυτόν τον κήπο, που να μπορεί να προκαλέσει λύπη.\nΟ πνευματικός Πατέρας κάθεται εδώ και εξηγεί στα πνευματικά παιδιά. Εκείνος οπωσδήποτε πρέπει να εξηγήσει μέσω ενός σώματος. Μια ψυχή δεν μπορεί να εκτελέσει κανένα έργο χωρίς ένα σώμα. Μόνο μια φορά, σε αυτήν την εξυψωμένη εποχή της συμβολής, ο πνευματικός Πατέρας λαμβάνει ένα σώμα. Αυτή η εποχή της συμβολής επίσης ονομάζεται η πιο εξυψωμένη εποχή, γιατί μετά από αυτήν την εποχή της συμβολής έρχεται η χρυσή εποχή. Η χρυσή εποχή επίσης ονομάζεται η πλέον εξυψωμένη εποχή. Ο Πατέρας έρχεται και ιδρύει εκείνην την εξυψωμένη εποχή. Εδώ είναι που Εκείνος κάνει εσάς παιδιά, τα πλέον εξυψωμένα. Μετά, εσείς πηγαίνετε και μένετε στον πιο εξυψωμένο καινούριο κόσμο. “Τα πλέον εξυψωμένα” σημαίνει, τα ανώτατα ανθρώπινα όντα, που είναι η Ράντε και ο Κρίσνα ή η Λάκσμι και ο Ναράγιαν. Μόνο εσείς έχετε αυτήν τη γνώση. Οι άνθρωποι από τις άλλες θρησκείες επίσης θα συμφωνήσουν ότι οπωσδήποτε αυτοί είναι οι κύριοι του παραδείσου. Η Μπάρατ επαινείται πολύ. Ωστόσο, οι ίδιοι οι άνθρωποι της Μπάρατ δεν το γνωρίζουν αυτό. Λέγεται ότι ο τάδε έγινε ένας κάτοικος του παραδείσου, αλλά δεν καταλαβαίνουν τι είναι ο παράδεισος. Αυτοί οι ίδιοι λένε ότι ο τάδε έχει πάει στον παράδεισο, πράγμα που σημαίνει ότι προηγουμένως ήταν στην κόλαση. Ο παράδεισος θα έλθει όταν τον ιδρύσει ο Πατέρας. Μόνο ο καινούριος κόσμος ονομάζεται έτσι. Υπάρχουν τα δύο πράγματα: παράδεισος και κόλαση. Οι άνθρωποι λένε ότι ο παράδεισος υπάρχει για εκατοντάδες χιλιάδες χρόνια. Εσείς παιδιά καταλαβαίνετε ότι χθες ήταν ο παράδεισος, ότι υπήρχε το βασίλειό τους (της Λάκσμι και του Ναράγιαν) και ότι για άλλη μια φορά διεκδικείτε την κληρονομιά σας από τον Πατέρα. Ο Πατέρας λέει: Γλυκά πολυαγαπημένα παιδιά, επειδή εσείς ψυχές είσαστε ακάθαρτες, είσαστε στην κόλαση. Λέγεται επίσης ότι απομένουν ακόμη 40.000 της σιδερένιας εποχής. Έτσι, αυτοί οπωσδήποτε ονομάζονται κάτοικοι της σιδερένιας εποχής. Αυτός ο κόσμος είναι παλιός. Τα ανθρώπινα όντα είναι στα βάθη του σκότους. Στο τέλος, όταν θα υπάρχει φωτιά, όλα αυτά θα τελειώσουν. Εσείς έχετε διάνοιες με αγάπη, κατά σειρά, ανάλογα με την προσπάθεια που κάνετε. Ανάλογα με το πόση αγάπη έχει η διάνοιά σας, θα διεκδικήσετε μια υψηλή θέση. Να ξυπνάτε νωρίς το πρωί και να θυμόσαστε τον Πατέρα με πολλή αγάπη. Μπορεί να έχετε ακόμη και δάκρυα αγάπης. Αυτό συμβαίνει γιατί ο Πατέρας έχει έλθει και σας έχει συναντήσει μετά από πολύ καιρό. Μπάμπα, Εσύ έρχεσαι και μας ελευθερώνεις από τη λύπη. Εμείς παραδέρναμε στον ωκεανό του δηλητηρίου και συνεχίζαμε να γινόμαστε δυστυχισμένοι! Αυτά τώρα είναι τα βάθη της κόλασης. Τώρα ο Μπάμπα σας έχει πει τα μυστικά ολόκληρου του κύκλου. Επίσης έχει εξηγήσει σε εσάς τι είναι ο κόσμος των ψυχών. Προηγουμένως, δεν το γνωρίζατε αυτό. Αυτός ο κόσμος ονομάζεται δάσος με αγκάθια. Ο παράδεισος ονομάζεται κήπος του Αλλάχ, κήπος των λουλουδιών. Ο Πατέρας επίσης ονομάζεται Κύριος του Κήπου. Ποιος κάνει ξανά εσάς τα λουλούδια, αγκάθια; Ο Ράβαν. Εσείς παιδιά καταλαβαίνετε ότι η Μπάρατ ήταν ένας κήπος με λουλούδια. Τώρα είναι ένα δάσος. Σε ένα δάσος ζουν ζώα και σκορπιοί κλπ. Στη χρυσή εποχή δεν υπάρχουν τρομακτικά ζώα. Στις γραφές έχουν γράψει τόσα πολλά πράγματα, όπως ότι τον Κρίσνα τον δάγκωσε ένα φίδι, ότι συνέβη αυτό και εκείνο. Αυτοί έχουν απεικονίσει τον Κρίσνα στη χάλκινη εποχή. Ο Πατέρας έχει εξηγήσει ότι η λατρεία είναι τελείως διαφορετική από τη γνώση. Μόνο ο ένας Πατέρας είναι ο Ωκεανός της Γνώσης. Δεν είναι ότι ο Μπράμα, ο Βίσνου και ο Σάνκαρ είναι ωκεανοί γνώσης. Όχι. Μόνο ο ένας Ωκεανός της Γνώσης ονομάζεται Εξαγνιστής. Μόνο μέσω της γνώσης τα ανθρώπινα όντα λαμβάνουν σωτηρία. Υπάρχουν δύο μέρη για σωτηρία: η χώρα της ελευθέρωσης και η χώρα της ελευθέρωσης-εν-ζωή. Εσείς παιδιά γνωρίζετε ότι τώρα ιδρύεται ένα βασίλειο. Ωστόσο, αυτό είναι αφανές. Ο Ίδιος ο Πατέρας έρχεται για να ιδρύσει την αρχική αιώνια θρησκεία των θεοτήτων. Όλοι οι άλλοι έρχονται στο δικό τους ανθρώπινο κουστούμι. Ο Πατέρας δεν έχει ένα δικό Του κουστούμι. Αυτός είναι ο λόγος που ονομάζεται ασώματος Θεός, Πατέρας. Όλοι οι άλλοι είναι φυσικοί. Εκείνος ονομάζεται ασώματος Θεός, Πατέρας των ασώματων ψυχών. Εσείς ψυχές ζείτε εκεί και ο ασώματος Πατέρας επίσης ζει εκεί. Ωστόσο, Εκείνος είναι αφανής. Ο Ίδιος ο Πατέρας έρχεται και ιδρύει την αρχική αιώνια θρησκεία των θεοτήτων. Στον κόσμο των ψυχών δεν υπάρχει λύπη. Ο Πατέρας λέει: Το όφελός σας βρίσκεται σε ένα μόνο πράγμα: Στην ενθύμηση του Πατέρα! Μανμαναμπάβ! Αυτό είναι όλο! Είναι κατανοητό ότι όταν κάποιος γίνει το παιδί του Πατέρα, εκείνο το παιδί θα λάβει την κληρονομιά. Το να θυμόσαστε τον Άλφα σημαίνει, να λάβετε την κληρονομιά του καινούριου κόσμου της χρυσής εποχής. Αυτός ο ακάθαρτος κόσμος οπωσδήποτε πρέπει να καταστραφεί. Εμείς οπωσδήποτε πρέπει να πάμε στη χώρα της αθανασίας. Ο Κύριος της Αθανασίας λέει την ιστορία της αθανασίας σε εσάς τις Παρβάτις. Τόσοι πολλοί άνθρωποι πηγαίνουν σε προσκυνήματα! Τόσοι πολλοί πηγαίνουν στο Άμαρναθ! Εκεί δεν υπάρχει τίποτα. Όλα εκείνα είναι εξαπάτηση. Δεν υπάρχει ούτε ένας σπόρος από αλήθεια. Τραγουδιέται: Το σώμα είναι ψεύτικο, η Μάγια είναι ψεύτικη και ολόκληρος ο κόσμος είναι ψεύτικος. Πρέπει να υπάρχει ένα νόημα σε αυτό. Εδώ υπάρχει μόνο απατηλότητα (ψεύδος). Αυτό είναι επίσης ένα θέμα κατανόησης. Δεν είναι ψέμα να ονομάσετε ένα ποτήρι, ποτήρι. Στο μονοπάτι της λατρείας λένε ψέματα σχετικά με τον Πατέρα. Μόνο ο ένας Πατέρας λέει την αλήθεια. Εσείς γνωρίζετε ότι τώρα έχει έλθει ο Μπάμπα και σας λέει την αληθινή ιστορία για να γίνετε αληθινός Ναράγιαν. Υπάρχουν επίσης τεχνητά (ψεύτικά) διαμάντια και μαργαριτάρια. Στις μέρες μας υπάρχει πολλή επίδειξη τεχνητών πραγμάτων. Η λάμψη τους είναι τέτοια που φαίνονται ακόμη καλύτερα και από τα αληθινά! Αυτές οι τεχνητές πέτρες δεν υπήρχαν εδώ προηγουμένως. Ήλθαν εδώ πρόσφατα από το εξωτερικό. Όταν είναι αναμεμειγμένα τα τεχνητά με τα αληθινά, δεν μπορείτε να τα ξεχωρίσετε. Έχουν ανακαλυφθεί όργανα με τα οποία μπορείτε να τα ξεχωρίσετε. Έχουν ανακαλυφθεί τεχνητά μαργαριτάρια, που δεν μπορείτε να τα ξεχωρίσετε. Εσείς παιδιά δεν έχετε πλέον καμιά αμφιβολία. Εκείνοι που έχουν αμφιβολίες δεν επιστρέφουν ξανά. Στις εκθέσεις έρχονται τόσοι πολλοί. Ο Πατέρας λέει: Τώρα να ανοίξετε μεγάλα καταστήματα. Το δικό σας είναι το μόνο αληθινό κατάστημα. Εσείς ανοίγετε το αληθινό κατάστημα. Οι πολύ μεγάλοι σαννυάσις έχουν πολύ μεγάλα καταστήματα, όπου πηγαίνουν σημαντικοί άνθρωποι. Εσείς επίσης μπορείτε να ανοίξετε μεγάλα κέντρα. Τα εξαρτήματα της λατρείας είναι τελείως διαφορετικά από τη γνώση. Δε λέγεται ότι η λατρεία συνεχίζεται από την αρχή του χρόνου. Όχι. Μέσω της γνώσης υπάρχει ελευθέρωση, ή μέρα. Εκεί, ήσασταν τελείως χωρίς ελαττώματα, κύριοι του κόσμου. Τα ανθρώπινα όντα δε γνωρίζουν καν ότι αυτή η Λάκσμι και ο Ναράγιαν ήταν οι κύριοι του κόσμου. Υπήρχε μόνο η δυναστεία του ήλιου και η δυναστεία του φεγγαριού. Δεν υπήρχαν άλλες θρησκείες. Εσείς παιδιά ακούσατε το τραγούδι. Καταλαβαίνετε ότι επιτέλους ήλθε εκείνη η μέρα της εποχής της συμβολής, όπου ερχόμαστε για να συναντήσουμε τον απεριόριστο Πατέρα μας; Εμείς κάνουμε προσπάθεια για να διεκδικήσουμε την απεριόριστη κληρονομιά μας. Στη χρυσή εποχή, δε λέτε: Επιτέλους έχει έλθει η μέρα. Οι άνθρωποι εδώ κάνουν σχέδια για πολλά σιτηρά και άλλα πράγματα. Πιστεύουν ότι είναι εκείνοι που ιδρύουν τον παράδεισο. Πιστεύουν ότι οι φοιτητές είναι το νέο αίμα και ότι θα βοηθήσουν πολύ. Αυτός είναι ο λόγος που η Κυβέρνηση κάνει πολλή προσπάθεια με αυτούς. Ωστόσο, οι μαθητές είναι αυτοί που πετούν πέτρες κλπ. Οι φοιτητές (μαθητές) είναι αυτοί που είναι οι αρχηγοί στο να προκαλούν χάος. Αυτοί είναι πολύ έξυπνοι. Ονομάζονται εκείνοι με το νέο αίμα. Δεν τίθεται θέμα νέου αίματος. Η δική τους είναι μια σχέση αίματος και τώρα η δική σας είναι μια πνευματική σχέση (σύνδεση). Εσείς λέτε: Μπάμπα, είμαι το δύο μηνών παιδί Σου. Μερικά παιδιά γιορτάζουν τα πνευματικά τους γενέθλια. Τα Θεϊκά γενέθλια είναι αυτά που πρέπει να γιορτάζονται. Τα φυσικά σας γενέθλια πρέπει να ακυρωθούν. Εμείς θα ταΐζουμε μόνο τους Μπράμινς. Αυτό πρέπει να γιορτάζεται. Εκείνη είναι μια ακάθαρτη γέννηση, ενώ αυτή είναι μια Θεϊκή γέννηση. Υπάρχει η διαφορά της μέρας με τη νύχτα. Ωστόσο, αυτό συμβαίνει μόνο όταν υπάρχει πίστη. Δεν θα έπρεπε να γιορτάζετε τα Θεϊκά σας γενέθλια και μετά να επιστρέφετε ξανά στην ακάθαρτη γέννηση. Αυτό επίσης συμβαίνει. Αυτοί συνέχιζαν να γιορτάζουν τα Θεϊκά τους γενέθλια και μετά εξαφανίστηκαν. Στις μέρες μας γιορτάζουν την επέτειο του γάμου τους. Νομίζουν ότι οι γάμοι είναι ευοίωνες καταστάσεις. Γιορτάζουν ακόμη και τη μέρα που πηγαίνουν στην υποβάθμιση. Αυτό είναι ένα θαύμα, έτσι δεν είναι; Ο Πατέρας κάθεται εδώ και εξηγεί όλα αυτά τα πράγματα. Εσείς πρέπει να γιορτάζετε μόνο τα Θεϊκά σας γενέθλια με τους Μπράμινς. Εμείς είμαστε τα παιδιά του Σιβ Μπάμπα. Όταν γιορτάζουμε γενέθλια, θυμόμαστε μόνο τον Σιβ Μπάμπα. Τα παιδιά που έχουν πίστη στις διάνοιές τους, πρέπει να γιορτάζουν τα γενέθλιά τους, ώστε να ξεχνούν τις ακάθαρτες γεννήσεις τους. Ο Μπάμπα επίσης δίνει αυτήν τη συμβουλή. Αυτό συμβαίνει μόνο όταν οι διάνοιές σας έχυν σταθερή πίστη. Εμείς ανήκουμε στον Μπάμπα και σε κανέναν άλλον, αυτό είναι όλο! Μετά, στο τέλος, θα φτάσουμε στον προορισμό μας. Αν πεθάνετε στην ενθύμηση του Πατέρα, η επόμενη γέννηση που θα λάβετε είναι ανάλογα με αυτό. Διαφορετικά, εκείνοι που θυμούνται τις συζύγους τους στο τέλος...Αυτό επίσης αναφέρεται στη Γκρανθ. Λέγεται: Ας υπάρχει το νερό του Γάγγη στο στόμα σας, στο τέλος. Όλα εκείνα τα πράγματα ανήκουν στο μονοπάτι της λατρείας. Ο Πατέρας λέει σε εσάς: Ακόμη και καθώς αφήνετε το σώμα σας, να περιστρέφετε το δίσκο της αυτογνωσίας. Να κρατάτε τον Πατέρα και τον κύκλο στις διάνοιές σας. Με το να συνεχίζετε να κάνετε προσπάθεια τώρα, οπωσδήποτε θα έχετε εκείνην την ενθύμηση στο τέλος. Να θεωρείτε τους εαυτούς σας ψυχές και να θυμόσαστε τον Πατέρα, γιατί εσείς παιδιά τώρα πρέπει να επιστρέψετε στο σπίτι ασώματοι. Καθώς παίζετε τους ρόλους σας εδώ, έχετε γίνει τάμοπρανταν από σάτοπρανταν. Τώρα για άλλη μια φορά, πρέπει να γίνετε σάτοπρανταν. Αυτήν την εποχή, εσείς ψυχές είσαστε ακάθαρτες, έτσι πώς μπορείτε να λάβετε αγνά σώματα; Ο Μπάμπα σας έχει δώσει πολλά παραδείγματα. Εξ' άλλου, αυτός είναι ένας κοσμηματοπώλης. Δεν αναμειγνύεται ακαθαρσία μέσα στο κόσμημα. Αυτή είναι αναμεμειγμένη μέσα στο χρυσό. Αν θέλετε να κάνετε χρυσό 24 καρατίων σε 22 καράτια, αναμιγνύετε ασήμι σε αυτόν. Τώρα δεν υπάρχει χρυσός! Αυτοί συνεχίζουν να παίρνουν αυτόν από όλους. Κοιτάξτε τα χαρτονομίσματα που έχουν στις μέρες μας. Δεν υπάρχει καν αρκετό χαρτί. Εσείς παιδιά καταλαβαίνετε ότι αυτό συμβαίνει σε κάθε κύκλο. Όλοι ερευνώνται πλήρως. Οι άνθρωποι υποχρεώνονται να ανοίξουν τις θυρίδες τους κλπ. Γίνεται πλήρης έλεγχος. Λέγεται: Τα πλούτη μερικών θα θαφτούν, τα πλούτη άλλων θα κλαπούν από την Κυβέρνηση. Επίσης θα ξεσπάσουν τεράστιες πυρκαγιές. Εσείς παιδιά γνωρίζετε ότι θα συμβούν όλα αυτά. Αυτός είναι ο λόγος που ετοιμάζετε τις τσάντες σας και τις αποσκευές σας για το μέλλον. Οι άλλοι άνθρωποι δεν το γνωρίζουν αυτό. Μόνο εσείς λαμβάνετε την κληρονομιά για 21 γεννήσεις. Με τα χρήματά σας είναι που η Μπάρατ γίνεται παράδεισος. Μετά, εσείς οι ίδιοι θα κατοικήσετε εκεί. Εσείς παιδιά διεκδικείτε το τίλακ της κυριαρχίας σας, μέσω των δικών σας προσπαθειών. Ο Μπάμπα, ο Κύριος των Φτωχών, έχει έλθει για να σας κάνει κύριους του παραδείσου. Ωστόσο, γινόσαστε αυτό ανάλογα με το πόσο μελετάτε. Αυτό δε συμβαίνει μέσω ευσπλαχνίας ή ευλογιών. Είναι καθήκον του δασκάλου να διδάσκει. Δεν είναι θέμα ευσπλαχνίας. Οι δάσκαλοι λαμβάνουν έναν μισθό από την Κυβέρνηση. Έτσι, οπωσδήποτε διδάσκουν. Εσείς λαμβάνετε μια τόσο μεγάλη ανταμοιβή. Γινόσαστε πολυεκατομμύρια φορές τυχεροί. Αυτοί δείχνουν το σύμβολο ενός λωτού στα πόδια του Κρίσνα. Εσείς έχετε έλθει εδώ για να γίνετε μελλοντικοί εκατομμυριούχοι. Γινόσαστε πολύ ευτυχισμένοι, πλούσιοι και αθάνατοι. Νικάτε το θάνατο. Τα ανθρώπινα όντα δεν μπορούν να καταλάβουν αυτά τα πράγματα. Όταν τελειώσει η διάρκεια ζωής σας γινόσαστε αθάνατοι. Αυτοί έχουν δημιουργήσει εικόνες των Πάνταβας, που δείχνουν αυτούς μεγάλους και ψηλούς. Πιστεύουν ότι οι Πάνταβας ήταν πολύ ψηλοί. Εσείς είσαστε εκείνοι οι Πάνταβας. Η διαφορά είναι αυτή της μέρας με τη νύχτα! Οι άνθρωποι δεν είναι τόσοι ψηλοί. Έχουν ύψος μόνο μέχρι 6 πόδια. Στο μονοπάτι της λατρείας υπάρχει πρώτα η λατρεία του Σιβ Μπάμπα. Αυτοί δεν μπορούν να χτίσουν μια μεγάλη εικόνα Εκείνου, μπορούν; Πρώτα υπάρχει η ανόθευτη λατρεία του Σιβ Μπάμπα. Μετά σκαλίζουν αγάλματα των θεοτήτων και κάνουν πολύ μεγάλα αγάλματα αυτών. Κάνουν μεγάλες εικόνες των Πάνταβας. Κάνουν εκείνα τα είδωλα ώστε να μπορέσουν να τους λατρέψουν. Η λατρεία της Λάσκμι λαμβάνει χώρα κάθε δώδεκα μήνες. Η λατρεία της Τζαγκαντάμπα (της Παγκόσμιας Μητέρας) λαμβάνει χώρα κάθε μέρα. Ο Μπάμπα έχει επίσης εξηγήσει: Εσείς λατρεύεστε διπλά. Εγώ λατρεύομαι μόνο σαν η Ψυχή, ή το λίγκαμ (οβάλ εικόνα). Εσείς λατρεύεστε στη μορφή των σάλιγκραμς και επίσης σαν θεότητες. Όταν κάνουν μια θυσιαστήρια φωτιά του Ρούντρα, δημιουργούν τόσα πολλά σάλιγκραμς. Έτσι, ποιος είναι σπουδαιότερος; Αυτός είναι ο λόγος που ο Μπάμπα λέει “Ναμαστέ” σε εσάς παιδιά. Εκείνος σας επιτρέπει να λάβετε μια τόσο εξυψωμένη θέση! Ο Μπάμπα σας λέει τόσο βαθιά πράγματα. Έτσι, εσείς παιδιά πρέπει να έχετε τόση πολλή ευτυχία! Ο Θεός μας διδάσκει για να μας κάνει θεούς και θεές! Εμείς πρέπει να ευχαριστούμε Εκείνον τόσο πολύ! Με το να μένετε στην ενθύμηση του Πατέρα θα έχετε καλά όνειρα και επίσης θα έχετε οράματα. Άτσα.\n1. Να γιορτάζετε τα Θεϊκά σας πνευματικά γενέθλια και να διατηρείτε την πνευματική σας σύνδεση, όχι μια σύνδεση εξ' αίματος. Να ακυρώσετε τα φυσικά σας ακάθαρτα γενέθλια. Δεν πρέπει καν να τα θυμόσαστε.\n2. Να ετοιμάσετε τις τσάντες και τις αποσκευές σας για το μέλλον. Να χρησιμοποιείτε τον πλούτο σας με αξιόλογο τρόπο για να υπηρετήσετε την Μπάρατ και να την κάνετε παράδεισο. Να δώσετε στον εαυτό σας το τίλακ σας της κυριαρχίας, με τις δικές σας προσπάθειες.\nΕίθε να ανάψετε τον διακόπτη της επίγνωσης και να βιώνετε το ασώματο στάδιο σε ένα δευτερόλεπτο, με την γεμάτη αγάπη διάνοιά σας.\nΕκεί που υπάρχει αγάπη για το Θεό, το να γίνεστε ασώματοι είναι σαν ένα παιχνίδι ενός δευτερολέπτου. Το σκοτάδι διαλύεται όταν ανάψετε ένα διακόπτη (το φως). Με τον ίδιο τρόπο, όταν έχετε μια γεμάτη αγάπη διάνοια και ανάψετε τον διακόπτη της επίγνωσης, ο διακόπτης της επίγνωσης του σώματος και του φυσικού κόσμου κλείνει. Αυτό είναι ένα παιχνίδι ενός δευτερολέπτου. Παίρνει χρόνο να πείτε, “Μπάμπα, Μπάμπα” με το στόμα σας, αλλά δεν παίρνει καθόλου χρόνο να φέρετε τον Μπάμπα στην επίγνωση σας. Η λέξη “Μπάμπα” είναι η βόμβα συνειδητότητας ψυχής, με την οποία ξεχνάτε τον παλιό κόσμο.\nΝα παραμένετε υπεράνω της λάσπης της συνειδητότητας σώματος και θα γίνετε ένας ανάλαφρος και φωτεινός άγγελος.


Αναλυτικά οι αλλαγές στο Γυµνάσιο - PDF ΔΩΡΕΑΝ Λήψη\nDownload "Αναλυτικά οι αλλαγές στο Γυµνάσιο"\n1 Αναλυτικά οι αλλαγές στο Γυµνάσιο Έγγραφο µε αναλυτικές πληροφορίες για τις αλλαγές στο Γυµνάσιο απέστειλε το Υπουργείο Παιδείας, Έρευνας και Θρησκευµάτων προς τις ιευθύνσεις Εκπαίδευσης ώστε να ενηµερωθούν οι εκπαιδευτικοί και οι µαθητές για το τι θα ισχύσει το σχολικό έτος Ακολουθούν τα όσα αναφέρονται στο έγγραφο: Σχολικό και διδακτικό έτος 1. Το σχολικό έτος για τα Γυµνάσια αρχίζει την 1η Σεπτεµβρίου και λήγει την 31η Αυγούστου του επόµενου έτους. 2. Το διδακτικό έτος στο Γυµνάσιο αρχίζει την 1η Σεπτεµβρίου και λήγει την 30η Ιουνίου του επόµενου έτους. 3. Κατά τη διάρκεια του διδακτικού έτους διεξάγεται η διδασκαλία των µαθηµάτων και γίνονται οι κάθε είδους εξετάσεις. 4. Η διδασκαλία των µαθηµάτων διεξάγεται σε δύο διδακτικές περιόδους που ονοµάζονται τετράµηνα. Η πρώτη περίοδος (1ο τετράµηνο) διαρκεί από 11 Σεπτεµβρίου έως 20 Ιανουαρίου και η δεύτερη περίοδος (2ο τετράµηνο) από 21 Ιανουαρίου έως 31 Μαΐου. Μαθήµατα που διδάσκονται στο Γυµνάσιο 1. Τα µαθήµατα που διδάσκονται στο Γυµνάσιο κατατάσσονται σε τρεις οµάδες. Η πρώτη οµάδα (Οµάδα Α') περιλαµβάνει τα εξής µαθήµατα: 1) Νεοελληνική Γλώσσα και Γραµµατεία (Γλωσσική ιδασκαλία και Νεοελληνική Λογοτεχνία), 2) Μαθηµατικά, 3) Φυσική, 4) Ιστορία. Η δεύτερη οµάδα (Οµάδα Β ) περιλαµβάνει τα εξής µαθήµατα: 1) Αρχαία Ελληνική Γλώσσα και Γραµµατεία (Αρχαία Ελληνική Γλώσσα, Αρχαία Ελληνικά Κείµενα από Μετάφραση), 2) Χηµεία, 3) Βιολογία, 4) Γεωλογία-Γεωγραφία, 5) Κοινωνική και Πολιτική Αγωγή, 6)Θρησκευτικά, 7) Αγγλικά, 8) εύτερη ξένη γλώσσα και 9) Οικιακή Οικονοµία. Η τρίτη οµάδα (Οµάδα Γ ) περιλαµβάνει τα εξής µαθήµατα: 1) Τεχνολογία - Πληροφορική, 2) Μουσική Καλλιτεχνικά 3) Φυσική Αγωγή. 2. Το ωρολόγιο πρόγραµµα ορίζει ποια µαθήµατα από τα παραπάνω περιλαµβάνονται σε κάθε τάξη του Γυµνασίου. ιαδικασία αξιολόγησης 1. Η διαδικασία αξιολόγησης της επίδοσης του µαθητή ορίζεται ως εξής: Α. Για την αξιολόγηση της επίδοσης του µαθητή κατά τη διάρκεια των τετραµήνων συνεκτιµώνται τα παρακάτω κριτήρια: α) η συνολική συµµετοχή του µαθητή στη µαθησιακή διδασκαλία (τα ερωτήµατα που θέτει, οι απαντήσεις που δίνει, η συµβολή του στη µελέτη ενός θέµατος µέσα στην τάξη, η συνεργασία του µε συµµαθητές, η επιµέλεια στην εκτέλεση των εργασιών που του ανατίθενται), από την οποία ο εκπαιδευτικός σχηµατίζει εικόνα για τις γνώσεις, την κατανόηση εννοιών και φαινοµένων, τις δεξιότητες επίλυσης προβλήµατος, τις επικοινωνιακές δεξιότητες, την κριτική σκέψη, τη δηµιουργικότητα κτλ., β) οι εργασίες που εκτελεί ο µαθητής στο πλαίσιο της καθηµερινής µαθησιακής διαδικασίας στο σχολείο ή στο σπίτι, ατοµικά ή οµαδικά, γ) οι συνθετικές δηµιουργικές εργασίες, ατοµικές ή οµαδικές, οι διαθεµατικές εργασίες δ) οι ωριαίες γραπτές δοκιµασίες, ε) οι ολιγόλεπτες γραπτές δοκιµασίες (τεστ). Β. Όσον αφορά τις ωριαίες γραπτές δοκιµασίες αυτές είναι:\n2 α) προειδοποιηµένες, αν έπονται µιας ανακεφαλαίωσης και καλύπτουν ευρύτερη διδακτική ενότητα για την οποία έχουν διατεθεί µέχρι τέσσερις (4) διδακτικές ώρες. β) µη προειδοποιηµένες, αν καλύπτουν την ύλη που διδάχθηκε στο αµέσως προηγούµενο µάθηµα. Γ. Στα µαθήµατα της Οµάδας Α διενεργείται µόνο µια ωριαία γραπτή δοκιµασία κατά τη διάρκεια του πρώτου τετραµήνου. Στα µαθήµατα της Οµάδας Β διενεργείται µία ωριαία γραπτή δοκιµασία κατά τη διάρκεια του πρώτου τετραµήνου και µία κατά τη διάρκεια του δεύτερου τετραµήνου. Κατά το δεύτερο τετράµηνο ο διδάσκων µάθηµα της δεύτερης οµάδας δύναται να επιλέξει, αντί της διεξαγωγής ωριαίας γραπτής δοκιµασίας σε κάποιο τµήµα ή κάποια τµήµατα, την ανάθεση µιας συνθετικής δηµιουργικής εργασίας µικρής έκτασης στους µαθητές του τµήµατος ή των τµηµάτων. Στα µαθήµατα της τρίτης οµάδας δεν διενεργείται καµιά ωριαία γραπτή δοκιµασία.. Οι ωριαίες γραπτές δοκιµασίες πραγµατοποιούνται µε τον παρακάτω περιορισµό: Κάθε τµήµα µπορεί να εξετάζεται µε ωριαία γραπτή δοκιµασία µόνο σε ένα (1) µάθηµα την ηµέρα και µέχρι σε τρία (3) το πολύ µαθήµατα την εβδοµάδα. Για τον σωστό προγραµµατισµό αυτών των γραπτών δοκιµασιών, οι εκπαιδευτικοί καταγράφουν έγκαιρα, σε ειδικό τετράδιο, την ηµέρα που προτίθενται να διενεργήσουν ωριαία γραπτή δοκιµασία σε κάποιο τµήµα, για να ενηµερώσουν τους συναδέλφους τους. Ε. Οι ολιγόλεπτες γραπτές δοκιµασίες πραγµατοποιούνται µε τους εξής περιορισµούς: α) δεν υπερβαίνουν τις τρεις (3) ανά µάθηµα για κάθε τετράµηνο, β) διαρκούν το πολύ δέκα (10) λεπτά, γ) τα ερωτήµατα αναφέρονται στο αµέσως προηγούµενο µάθηµα και έχουν ελεγχθεί ότι είναι δυνατόν να απαντηθούν εντός του διαθέσιµου χρόνου. Ενηµέρωση γονέων και κηδεµόνων - Κοινοποίηση της βαθµολογίας τετραµήνου 1. Με ευθύνη του ιευθυντή και µε απόφαση του Συλλόγου των διδασκόντων κατά τη διάρκεια του πρώτου µήνα των µαθηµάτων οργανώνεται µία (1) συνάντηση κηδεµόνων, µε σκοπό ο ιευθυντής να τους ενηµερώσει για τη λειτουργία της σχολικής µονάδας και κάθε εκπαιδευτικός να τους ενηµερώσει για το περιεχόµενο, τους στόχους, τον τρόπο εργασίας και τη διαδικασία της αξιολόγησης όσον αφορά τα γνωστικά του αντικείµενα. 2. Ο Σύλλογος διδασκόντων είναι δυνατό να καλέσει για ενηµέρωση τους κηδεµόνες όλων ή ορισµένων τµηµάτων, όποτε κρίνει αναγκαίο κατά τη διάρκεια κάθε τετραµήνου. Επίσης, εάν ο εκπαιδευτικός το κρίνει αναγκαίο, µπορεί, αφού ενηµερώσει τον διευθυντή, να καλέσει σε συνάντηση κηδεµόνα. 3. Κατόπιν συνεννόησης ιευθυντή και Συλλόγου διδασκόντων, ορίζεται πρόγραµµα ενηµέρωσης των κηδεµόνων, σύµφωνα µε το οποίο κάθε διδάσκων έχει την υποχρέωση µία (1) τουλάχιστον ηµέρα την εβδοµάδα να δέχεται σε µία (1) τουλάχιστον διδακτική ώρα κατά την οποία δεν έχει µάθηµα τους κηδεµόνες των µαθητών. Tο πρόγραµµα καταρτίζεται µε ευθύνη του διευθυντή, ανακοινώνεται στην αρχή του διδακτικού έτους και κοινοποιείται γραπτώς στους κηδεµόνες µέσω των µαθητών. Ο διευθυντής του σχολείου σε συνεργασία µε τον σύλλογο διδασκόντων, προκειµένου να διασφαλίσει την αποδοτικότερη συνεργασία µε τους κηδεµόνες των µαθητών, φροντίζει να διαµορφώνει το ωρολόγιο πρόγραµµα κατά τέτοιο τρόπο, ώστε η ενηµέρωση των γονέων από το σύνολο\n3 των διδασκόντων να γίνεται σε µία ηµέρα ή, αν αυτό δεν είναι εφικτό, σε δύο ηµέρες της εβδοµάδας. 4. Οι κηδεµόνες των µαθητών δικαιούνται να ενηµερώνονται από τους διδάσκοντες, κατά τις ηµέρες που έχουν ορισθεί στο πρόγραµµα ενηµέρωσης κηδεµόνων, για την επίδοση, την επιµέλεια, τη φοίτηση και τη συµπεριφορά των παιδιών τους. Οι διδάσκοντες επιδεικνύουν τα γραπτά των µαθητών στους κηδεµόνες, εφόσον αυτό τους ζητηθεί. Παράλληλα οι γονείς έχουν τη δυνατότητα να ενηµερώσουν τους εκπαιδευτικούς για θέµατα που πιθανώς επηρεάζουν την επίδοση ή την εν γένει συµπεριφορά των παιδιών τους. 5. Στο τέλος κάθε τετραµήνου και µετά την κατάθεση και καταχώριση της βαθµολογίας, καλούνται οι κηδεµόνες των µαθητών για ενηµέρωση αναφορικά µε την επίδοση, την επιµέλεια, τη φοίτηση και τη συµπεριφορά των παιδιών τους και τους επιδίδεται ο ατοµικός έλεγχος προόδου του µαθητή. Γραπτές ανακεφαλαιωτικές προαγωγικές και απολυτήριες εξετάσεις 1. Από την 1η µέχρι την 30η Ιουνίου η σχολική µονάδα ολοκληρώνει τις εξής διαδικασίες α) την πρώτη εξεταστική περίοδο στην οποία διεξάγονται οι γραπτές ανακεφαλαιωτικές εξετάσεις στα µαθήµατα της Οµάδας Α β) το πρόγραµµα υποστηρικτικής διδασκαλίας για τους µαθητές που δεν πληρούν τις προϋποθέσεις προαγωγής ή απόλυσης και παραπέµπονται σε επαναληπτική εξέταση γ) τη δεύτερη εξεταστική περίοδο στην οποία διεξάγονται επαναληπτικές εξετάσεις σε όσα µαθήµατα έχουν παραπεµφθεί µαθητές. 2. Το πρόγραµµα των προαγωγικών και απολυτηρίων εξετάσεων των µαθηµάτων ορίζεται από τον Σύλλογο ιδασκόντων και ανακοινώνεται από τον ιευθυντή του Γυµνασίου στους µαθητές, τρεις (3) τουλάχιστον ηµέρες πριν από τη λήξη των µαθηµάτων. 3. Ως εξεταστέα ύλη ορίζονται τα δύο τρίτα (2/3) της διδαχθείσας. Σε κάθε περίπτωση η εξεταστέα ύλη δεν µπορεί να είναι λιγότερη από το µισό της διδακτέας. Η επιλογή και ο ακριβής προσδιορισµός της εξεταστέας ύλης για κάθε µάθηµα γίνεται από τον διδάσκοντα και σε περίπτωση που το µάθηµα διδάσκεται από περισσότερους του ενός καθηγητές γίνεται µετά από συνεργασία µεταξύ τους. Η εξεταστέα ύλη κατατίθεται και εγκρίνεται από τον ιευθυντή και γνωστοποιείται στους µαθητές πέντε (5) εργάσιµες ηµέρες πριν από τη λήξη των µαθηµάτων. Η εξεταστέα ύλη καταγράφεται στο βιβλίο της διδασκόµενης ύλης και υπογράφεται από τον εισηγητή καθηγητή. 4. Οι γραπτές προαγωγικές και απολυτήριες εξετάσεις διενεργούνται µε την ευθύνη του ιευθυντή και του Συλλόγου διδασκόντων σε κάθε Γυµνάσιο. 5. Τα θέµατα ορίζονται την ηµέρα εξέτασης κάθε µαθήµατος από τους διδάσκοντες το αντίστοιχο µάθηµα κατά τη διάρκεια του σχολικού έτους και είναι κοινά για όλα τα τµήµατα της τάξης. 6. Κατ εξαίρεση είναι δυνατόν να δοθούν διαφορετικά θέµατα, εάν συντρέχει αποχρών λόγος, ο οποίος αναγράφεται σε σηµείωση στο έγγραφο που περιέχει τα θέµατα και παράλληλα συντάσσεται και σχετική πράξη στο βιβλίο πράξεων του ιευθυντή του σχολείου. 7. Εάν δεν είναι δυνατόν να οριστούν θέµατα από τον διδάσκοντα το αντίστοιχο µάθηµα κατά τη διάρκεια του σχολικού έτους, λόγω σοβαρών προβληµάτων υγείας ή σοβαρού κωλύµατος που συνιστά ανωτέρα βία, τα θέµατα ορίζονται από άλλον εκπαιδευτικό της ίδιας ειδικότητας ή, εάν δεν υπάρχει, από εκπαιδευτικό που έχει σε ανάθεση το αντίστοιχο µάθηµα, ο οποίος ορίζεται από τον ιευθυντή του σχολείου. Εάν δεν υπηρετεί στη σχολική µονάδα εκπαιδευτικός ο οποίος έχει σε ανάθεση το αντίστοιχο µάθηµα, τότε ορίζεται για τον σκοπό αυτό από τον αρµόδιο ιευθυντή.ε. άλλος εκπαιδευτικός.\n4 8. Tα θέµατα διανέµονται φωτοτυπηµένα στους µαθητές ή υπαγορεύονται ή γράφονται στον πίνακα σε ειδικές περιπτώσεις, κατά την κρίση του ιευθυντή του σχολείου. 9. Οι απαντήσεις των θεµάτων γράφονται από τους µαθητές σε φύλλο χαρτιού (κόλλα αναφοράς) που φέρει τη σφραγίδα του Σχολείου, την υπογραφή του ιευθυντή και ειδική εκτύπωση για την αναγραφή των προκαταρκτικών στοιχείων και της βαθµολογίας του γραπτού δοκιµίου. 10. Οι εξετάσεις διενεργούνται ενώπιον ενός (1) τουλάχιστον καθηγητή επιτηρητή σε κάθε αίθουσα, ο οποίος µετά τη λήξη της εξέτασης παραλαµβάνει τα γραπτά δοκίµια των µαθητών, τα υπογράφει και τα παραδίδει µε υπογραφή µέσα σε φάκελο στον αρµόδιο για τη βαθµολόγησή τους καθηγητή. Βαθµός ετήσιας επίδοσης 1. Στα µαθήµατα της πρώτης οµάδας (Οµάδα Α ) βαθµός ετήσιας επίδοσης των µαθητών είναι το ένα τρίτο του αθροίσµατος των βαθµών του πρώτου τετραµήνου, του δεύτερου τετραµήνου και της γραπτής ανακεφαλαιωτικής εξέτασης. 2. Στα µαθήµατα της δεύτερης οµάδας (Οµάδα Β ) και της τρίτης οµάδας (Οµάδα Γ ) βαθµός ετήσιας επίδοσης των µαθητών είναι ο µέσος όρος των βαθµών του πρώτου τετραµήνου και του δεύτερου τετραµήνου. 3. Αν σε ένα µάθηµα για κάποιο λόγο λείπει ο βαθµός του ενός από τα δύο τετράµηνα, ως βαθµός επίδοσης για αυτό το τετράµηνο θεωρείται ο βαθµός του άλλου τετραµήνου. Σε περίπτωση που για οποιονδήποτε λόγο δεν κατατεθεί βαθµολογία ενός µαθήµατος σε κανένα τετράµηνο και εφόσον η φοίτηση του µαθητή κριθεί επαρκής, ο ιευθυντής του σχολείου συγκροτεί διµελή επιτροπή εκπαιδευτικών του σχολείου που έχουν σε πρώτη ή σε δεύτερη ανάθεση το εξεταζόµενο µάθηµα, η οποία διενεργεί ειδική προφορική εξέταση στην ύλη του Β τετραµήνου το αργότερο την εποµένη ηµέρα από τη λήξη των µαθηµάτων του Β τετραµήνου. Η βαθµολογία αυτής της εξέτασης αποτελεί τον βαθµό επίδοσης για κάθε τετράµηνο. 4. α. Ο µαθητής κρίνεται άξιος προαγωγής ή απόλυσης, i) όταν έχει σε κάθε µάθηµα βαθµό ετήσιας επίδοσης τουλάχιστον δέκα (10), ii) όταν έχει βαθµό ετήσιας επίδοσης σε καθένα από τα µαθήµατα της πρώτης οµάδας (Οµάδα Α ) τουλάχιστον οκτώ (08), και έχει συνολικό µέσο όρο βαθµών ετήσιας επίδοσης τουλάχιστον δώδεκα (12). β. Αν δεν πληρούνται οι παραπάνω προϋποθέσεις προαγωγής ή απόλυσης, ο µαθητής παραπέµπεται σε επαναληπτική εξέταση στα µαθήµατα στα οποία ο βαθµός ετήσιας επίδοσης είναι µικρότερος από δέκα (10). Για τους παραπεµπόµενους µαθητές υλοποιείται από το σχολείο πρόγραµµα υποστηρικτικής διδασκαλίας πέντε έως δέκα (5-10) διδακτικών ωρών, ανάλογα µε τις ανάγκες των µαθητών. Η υλοποίησή του ανατίθεται σε εκπαιδευτικούς του σχολείου από τον σύλλογο διδασκόντων. Αν και µετά τις επαναληπτικές εξετάσεις µαθητής της Α και Β τάξης δεν κριθεί άξιος προαγωγής, τότε επαναλαµβάνει την τάξη. Αν και µετά τις επαναληπτικές εξετάσεις µαθητής της Γ τάξης δεν κριθεί άξιος απόλυσης, τότε δύναται να προσέλθει σε επαναληπτικές εξετάσεις πριν από την έναρξη των µαθηµάτων τον Σεπτέµβριο, στα µαθήµατα στα οποία ο βαθµός ετήσιας επίδοσης είναι µικρότερος από δέκα (10) καθώς και σε εξετάσεις επόµενου σχολικού έτους. Οι εξετάσεις του Σεπτεµβρίου διεξάγονται µε τον τρόπο και τη διαδικασία των επαναληπτικών εξετάσεων του Ιουνίου. 5. Στην περίπτωση που εξάγεται για µαθητή απορριπτικό αποτέλεσµα σε κλάδο µαθήµατος\n5 και ο συνολικός βαθµός στο µάθηµα ως µέσος όρος των βαθµών των κλάδων είναι επίσης απορριπτικός, ο µαθητής αυτός παραπέµπεται µόνο στον κλάδο του µαθήµατος στον οποίον υστέρησε. 6. Οι µαθητές µε αναπηρία και ειδικές εκπαιδευτικές ανάγκες, οι οποίοι εξετάζονται µε βάση τις διατάξεις της µε αρ. πρ /Γ2/ Υ.Α. (Β 276), προάγονται ή απολύονται, σύµφωνα µε τις διατάξεις της παρ. 4 εδαφίου α (ii) της ενότητας µε τίτλο «Βαθµός ετήσιας επίδοσης» της παρούσας εγκυκλίου µε µείωση του προβλεπόµενου µέσου όρου βαθµών ετήσιας επίδοσης σε "τουλάχιστον έντεκα (11)". Αξιολόγηση µαθητών που προέρχονται από ξένα σχολεία 1. Οι µαθητές που φοίτησαν επί δύο τουλάχιστον πλήρη και συνεχή διδακτικά έτη σε ξένα σχολεία που λειτουργούν στο εξωτερικό κατά το πρώτο έτος φοίτησής τους σε Ελληνικό Γυµνάσιο: α. δεν βαθµολογούνται στα µαθήµατα «Αρχαία Ελληνική Γλώσσα και Γραµµατεία» και «Νέα Ελληνική Γλώσσα και Γραµµατεία», β. εξετάζονται προφορικά στα µαθήµατα «Μαθηµατικά», «Φυσική» και «Ιστορία» τόσο κατά τη διάρκεια των τετραµήνων όσο κατά τις προαγωγικές ή απολυτήριες εξετάσεις και γ. εξετάζονται προφορικά στα υπόλοιπα µαθήµατα κατά τη διάρκεια των τετραµήνων. Οι ανωτέρω µαθητές προάγονται ή απολύονται, όταν έχουν επιτύχει σε κάθε µάθηµα βαθµό ετήσιας επίδοσης τουλάχιστον οκτώ (8). Σε όσα µαθήµατα δεν έχουν επιτύχει τον απαιτούµενο βαθµό παραπέµπονται σε προφορικές επαναληπτικές εξετάσεις το τελευταίο δεκαήµερο του Ιουνίου. Οι µαθητές αυτοί κατά το δεύτερο έτος της φοίτησής τους σε Ελληνικό Γυµνάσιο εξετάζονται: α. προφορικά στο µάθηµα «Αρχαία Ελληνική Γλώσσα και Γραµµατεία» κατά τη διάρκεια των τετραµήνων µε βαθµολογική βάση το οχτώ (8), β. προφορικά στο µάθηµα «Νέα Ελληνική Γλώσσα και Γραµµατεία» τόσο κατά τη διάρκεια των τετραµήνων όσο και κατά τις προαγωγικές ή απολυτήριες εξετάσεις µε βαθµολογική βάση το οχτώ (8), γ. γραπτά στα µαθήµατα «Μαθηµατικά», «Φυσική» και «Ιστορία» τόσο κατά τη διάρκεια των τετραµήνων όσο και κατά τις προαγωγικές ή απολυτήριες εξετάσεις µε βαθµολογική βάση το δέκα (10) δ. προφορικά στα υπόλοιπα µαθήµατα κατά τη διάρκεια των τετραµήνων µε βαθµολογική βάση το δέκα (10) Οι ανωτέρω µαθητές προάγονται ή απολύονται όταν έχουν επιτύχει στα µαθήµατα «Αρχαία Ελληνική Γλώσσα και Γραµµατεία» και «Νέα Ελληνική Γλώσσα και Γραµµατεία» βαθµό ετήσιας επίδοσης τουλάχιστον οχτώ (8) και σε καθένα από τα υπόλοιπα µαθήµατα βαθµό ετήσιας επίδοσης τουλάχιστον δέκα (10). Σε όσα µαθήµατα δεν έχουν επιτύχει τον απαιτούµενο βαθµό παραπέµπονται σε επαναληπτικές εξετάσεις το τελευταίο δεκαήµερο του Ιουνίου. Οι µαθητές αυτοί µετά το δεύτερο έτος της φοίτησής τους στο Ελληνικό Γυµνάσιο βαθµολογούνται και προάγονται, όπως προβλέπεται από τις διατάξεις του παρόντος διατάγµατος για τους µαθητές της ηµεδαπής. 2. Οι µαθητές που φοίτησαν για ένα τουλάχιστον πλήρες διδακτικό έτος σε ξένα σχολεία που λειτουργούν στο εξωτερικό κατά το πρώτο έτος της φοίτησής τους σε Ελληνικό Γυµνάσιο εξετάζονται: α. προφορικά στο µάθηµα «Αρχαία Ελληνική Γλώσσα και Γραµµατεία» κατά τη διάρκεια των τετραµήνων µε βαθµολογική βάση το οχτώ (8), β. προφορικά στο µάθηµα «Νέα Ελληνική Γλώσσα και Γραµµατεία» τόσο κατά τη διάρκεια\n6 των τετραµήνων όσο και κατά τις προαγωγικές ή απολυτήριες εξετάσεις µε βαθµολογική βάση το οχτώ (8), γ. γραπτά στα µαθήµατα «Μαθηµατικά», «Φυσική» και «Ιστορία» τόσο κατά τη διάρκεια των τετραµήνων όσο και κατά τις προαγωγικές ή απολυτήριες εξετάσεις µε βαθµολογική βάση το δέκα (10). δ. προφορικά στα υπόλοιπα µαθήµατα κατά τη διάρκεια των τετραµήνων µε βαθµολογική βάση το δέκα (10) Οι ανωτέρω µαθητές προάγονται ή απολύονται όταν έχουν επιτύχει στα µαθήµατα «Αρχαία Ελληνική Γλώσσα και Γραµµατεία» και «Νέα Ελληνική Γλώσσα και Γραµµατεία» βαθµό ετήσιας επίδοσης τουλάχιστον οχτώ (8) και σε καθένα από τα υπόλοιπα µαθήµατα βαθµό ετήσιας επίδοσης τουλάχιστον δέκα (10). Σε όσα µαθήµατα δεν έχουν επιτύχει τον απαιτούµενο βαθµό παραπέµπονται σε επαναληπτικές εξετάσεις το τελευταίο δεκαήµερο του Ιουνίου. Οι µαθητές αυτοί µετά το πρώτο έτος φοίτησής τους στο Ελληνικό Γυµνάσιο εξετάζονται, βαθµολογούνται και προάγονται, όπως προβλέπεται από τις διατάξεις του παρόντος διατάγµατος για τους µαθητές της ηµεδαπής. 3. Στους αποφοίτους του άρθρου αυτού χορηγείται απολυτήριο Γυµνασίου, στο οποίο αναγράφεται ότι χορηγήθηκε σύµφωνα µε τις διατάξεις του παρόντος άρθρου. Επισηµαίνεται ότι τα ανωτέρω θα ισχύσουν από το σχολικό έτος


Ο προϋπολογισμός των μεγάλων ανισοτήτων | Εφημερίδα Πρωινή\nΟ προϋπολογισμός των μεγάλων ανισοτήτων\nAπό τα 1,18 δισεκατομμύρια ευρώ του διαθέσιμου δημοσιονομικού χώρου, η κυβέρνηση Μητσοτάκη επέλεξε να δώσει πάνω από το 50% – για την ακρίβεια 616 εκατομμύρια ευρώ – υπέρ των επιχειρήσεων, μέσω της μείωσης της φορολογίας τους από το 28% στο 24%.\nΑπό αυτό το ποσό, πάνω από το 30% – 216 εκατομμύρια ευρώ – θα το καρπωθούν οι 200 μεγαλύτερες επιχειρήσεις της χώρας (με κέρδη πάνω από 7 εκατομμύρια τον χρόνο), οι οποίες κατά μέσο όρο θα κερδίσουν η καθεμία περί το 1 εκατομμύριο ευρώ ετησίως.\nΓια τις επιχειρήσεις, μικρές και μεσαίες, που δεν εμφανίζουν καμία κερδοφορία, το όφελος θα είναι μηδενικό. Και για τις περισσότερες μικρομεσαίες επιχειρήσεις – δηλαδή το 90% του συνόλου – που καταγράφουν κέρδη έως 5.000 ευρώ το χρόνο, το αντίστοιχο φορολογικό όφελος ετησίως δεν θα ξεπερνά κατά μέσο όρο τα 200 ευρώ.\nΤην ίδια ώρα, από τα 2,18 δις του διαθέσιμου δημοσιονομικού χώρου μόνον τα 123 εκατομμύρια θα διατεθούν για νέες κοινωνικές δαπάνες, ενώ σε ό,τι αφορά την φορολογία των φυσικών προσώπων είναι οριστικό και αμετάκλητο πως στα εισοδήματα από 20.000 έως 50.000 ευρώ – δηλαδή στην πολυσυζητημένη μεσαία τάξη – το όφελος θα είναι έως… 17 ευρώ τον χρόνο.\nΟι απλοί αυτοί αριθμοί αποτυπώνουν την εικόνα και την φιλοσοφία του προϋπολογισμού – του πρώτου προϋπολογισμού της κυβέρνησης Μητσοτάκη – που συζητείται στην Βουλή και θα ψηφιστεί σημερα τα μεσάνυχτα. Και δεν χρειάζονται πολλά περισσότερα για να αποτυπώσουν το στίγμα του προϋπολογισμού όπως το προσδιόρισε στην ομιλία του ο Γιάννης Δραγασάκης: ενός προϋπολογισμού που περικόπτει πόρους υπέρ αδυνάτων για να τους διαθέσει όχι στην μεσαία τάξη, αλλά στις μεγάλες επιχειρήσεις.\nΑπάντηση στις επικρίσεις ότι η μεσαία τάξη ξεχάστηκε από την ΝΔ μαζί με τις προεκλογικές της υποσχέσεις επιχείρησε να δώσει από το βήμα της Βουλής, ο υφυπουργός Οικονομικών Θεόδωρος Σκυλακάκης. «Ταράξατε τη μεσαία τάξη στους φόρους, και τώρα εμφανίζεστε ως όψιμοι υπερασπιστές της», είπε ο κ. Σκυλακάκης απευθυνόμενος στον ΣΥΡΙΖΑ για να επαναφέρει το μοναδικό έως τώρα επιχείρημα της κυβέρνησης – το ότι η μεσαία τάξη οφελείται από την μείωση του ΕΝΦΙΑ.\nΚαι πάλι όμως ο κ. Σκυλακάκης μάλλον… ξέχασε ότι η μείωση του ΕΝΦΙΑ είχε ήδη νομοθετηθεί από τον ΣΥΡΙΖΑ και, μετεκλογικά, η κυβέρνηση της ΝΔ την νομοθέτησε εκ νέου αποκλειστικά και μόνον για να θεσπίσει μεγαλύτερες μειώσεις για τους έχοντες και μεγαλύτερη ακίνητη περιουσία.\nΣε ό,τι αφορά, δε, τις ευθύνες περί της κατάρρευσης της μεσαίας τάξης, την καίρια απάντηση την έδωσε – και πάλι με απόλυτους αριθμούς – ο πρώην υπουργός Οικονομικών Ευκλείδης Τσακαλώτος: «Είπατε», επεσήμανε στον Θεοδωρο Σκυλακάκη, «ότι δεν πρέπει να μιλάμε καθόλου για τα μεσαία στρώματα. Αλλά πείτε μας, πριν την κρίση ποια κυβέρνηση υπήρχε στην Ελλάδα; Την περίοδο 2010-2014 πόσο έπεσε το ΑΕΠ; Συμφωνείτε ότι έπεσε 26%; Και μετά αυξήθηκε πολύ λίγο 2%, επί εποχής μας:… Είναι δυνατό να ισχυρίζεστε ότι δεν καταστράφηκε η μεσαία τάξη από τη μεγάλη κρίση χρεοκοπίας, της οποίας έχετε την ευθύνη; Είναι δυνατό να μην καταστράφηκε η μεσαία τάξη όταν το ΑΕΠ έπεσε 26% αλλά να καταστράφηκε όταν εμείς είχαμε ανάπτυξη 2%; Πού τα μάθατε αυτά τα οικονομικά κύριε Σκυλακάκη;».\n« Α.Σ.Σ. Αμαλιάδας-Αστέρια Αμαλιάδας: 18 ερωτήματα προς τον Πρόεδρο του Ν.Π.Δ.Δ. Δήμου Ήλιδας «Ο ΗΛΕΙΟΣ», Ευγένιο Αστερή!\nΝομαρχιακή Επιτροπή ΣΥΡΙΖΑ Ηλείας: Κοινωνικό μέρισμα 2018 με ΣΥΡΙΖΑ: 780 εκ. σε 3.700.000 ανθρώπους & 2019 με ΝΔ: καλά Χριστούγεννα! »


Το S.T.A.L.K.E.R. 2: Heart of Chernobyl καθυστερεί και επίσημα!\nΑρχική ΝΕΑ GAME NEWS Το S.T.A.L.K.E.R. 2: Heart of Chernobyl καθυστερεί και επίσημα!\nKάτι που ακουγόταν εδώ και μερικές ώρες ήταν πως το S.T.A.L.K.E.R. 2 θα δεχτεί αναβολή στην προγραμματισμένη κυκλοφορία του.\nΈτσι λοιπόν και γίνεται μιας και το παιχνίδι αναβάλλεται και επίσημα και θα μας έρθει αρκετά αργά μέσα στο 2022. Πιο συγκεκριμένα ο τίτλος της GSC Game World, είχε προγραμματιστεί να έρθει στις 28 Απριλίου αλλά εν τέλει θα έρθει στις 8 Δεκεμβρίου.\nΑναλυτικά η ανακοίνωση της ομάδας ανάπτυξης:\n”Πήραμε την απόφαση να αναβάλουμε την κυκλοφορία του STALKER 2: Heart of Chernobyl για τις 8 Δεκεμβρίου του 2022.\nΑυτοί οι επιπρόσθετοι 7 μήνες ανάπτυξης χρειάζονται για να εκπληρώσουμε το όραμά μας και επιτύχουμε την επιθυμητή κατάσταση που θέλουμε για το παιχνίδι. Το S.T.A.L.K.E.R. 2, είναι το μεγαλύτερο εγχείρημα στην ιστορία της GSC, και απαιτούνται δοκιμές και το κατάλληλο ”γυάλισμα”. Είμαστε πεπεισμένοι ότι η ανάπτυξη θα πρέπει να διαρκέσει όσο χρειάζεται, ειδικά στην περίπτωση ενός τέτοιου έργου.\nΑυτή η απόφαση δεν είναι εύκολη, αλλά κάνουμε το καλύτερο δυνατό για να σας προσφέρουμε ένα παιχνίδι που μπορεί να ανταποκριθεί στις προσδοκίες .\nΜε περισσότερες πληροφορίες, νέα και showcases να έρχονται έχουμε μπροστά μας έναν συναρπαστικό και σημαντικό χρόνο μπροστά μας. Ευχαριστούμε για την υπομονή και την κατανόηση.\nΜε αγάπη, η ομάδα της GSC Game World”.\nΥπομονή λοιπόν τους επόμενους μήνες μιας και η καθυστέρηση μόνο καλό μπορεί να κάνει στο παιχνίδι, με επιπλέον χρόνο για τους developers να δουλέψουν.\nΠροηγούμενο άρθροΚαταιγίδες, ανεμοστρόβιλους και Dynamic Weather φέρνει το νέο Update του Fortnite\nΕπόμενο άρθροΡαγδαία αύξηση παικτών στο PUBG, λίγες ώρες μετά το λανσάρισμα του ως free-to-play


Σφοδροί βομβαρδισμοί και μάχες στη Λιβύη\nΠρώτη καταχώρηση: Σάββατο, 5 Μαρτίου 2011, 10:24\nΟι πιστές στον Μουάμαρ Καντάφι δυνάμεις βομβάρδισαν σήμερα με άρματα μάχης κατοικημένες περιοχές στην πόλη Ζαουΐγια στη δυτική Λιβύη, όπου εξακολουθούν να μαίνονται οι μάχες, μεταδίδουν αραβικά δορυφορικά δίκτυα.\n«Τώρα πλέον με όλη τη δύναμη του πυροβολικού, με άρματα μάχης και τεθωρακισμένα, βλέπουμε μάχες και σκοτωμούς που δεν έχουμε δει ούτε στο Ιράκ. Τη θεωρώ μία πλήρη γενοκτονία», τονίζει αυτόπτης μάρτυρας που μίλησε στο δίκτυο Αλ Αραμπίγια.\nΤο έτερο αραβόφωνο δορυφορικό δίκτυο Αλ Τζαζίρα επίσης μεταδίδει ειδήσεις για μάχες στη Ζαουΐγια και προσθέτει πως εβλήθησαν πυρά εναντίον κατοικιών.\nΤελευταία ενημέρωση: Σάββατο, 5 Μαρτίου 2011, 10:26


Kera Slip medium Super 20 τεμαχίων Πάνες ακράτειας - Akratia.Panes.gr\nΑρχική σελίδα / Προϊόντα Ατομικής Φροντίδας / Προϊόντα για ηλικιωμένους / KERA / Kera Slip medium Super 20 τεμαχίων Πάνες ακράτειας\nKera Slip medium Super 20 τεμαχίων Πάνες ακράτειας\n€12.75 €9.75 (0.49 EUR/τεμ)\nΤα Kera Slip Super με βαμβακερό κάλυμμα αφήνουν το δέρμα να αναπνέει απόλυτα, είναι δερματολογικά ελεγμένα και έτσι φροντίζουν για την καλύτερη υγεία του δέρματος. Με παρα πολυ απορροφητικό πυρήνα που δρα άμεσα προσφέροντας ασφάλεια και σιγουριά κατά των διαρροών.Η πάνα ειναι κατασκευασμένη απο μαλακά υλικά ώστε να προσφέρει την απαραίτητη άνεση και οι ταινίες πολλαπλής τοποθέτησης επανατοποθετούνται για όσες φορές χρειάζεται.\nKera Slip medium Super 20 τεμαχίων Πάνες ακράτειας ποσότητα\nΚωδικός προϊόντος: 5207157000579 Κατηγορίες: KERA, Πάνες ακράτειας με αυτοκόλλητα (Slip)\nΠάνες ακράτειας Kera Slip medium Super 20 τεμαχίων\nΔώστε πρώτος μία αξιολόγηση “Kera Slip medium Super 20 τεμαχίων Πάνες ακράτειας” Ακύρωση απάντησης\nLibero Sleep Tight Νο 10 – ΠΑΙΔΙΚΕΣ ΠΑΝΕΣ ΑΚΡΑΤΕΙΑΣ ΜΕ ΑΥΤΟΚΟΛΛΗΤΟ 9 ΤΜΧ\n€9.68 €7.56 (0.84 EUR/τεμ) Προσθήκη στο καλάθι\nLibero Sleep Tight Νο 9, – ΠΑΙΔΙΚΕΣ ΠΑΝΕΣ ΑΚΡΑΤΕΙΑΣ ΜΕ ΑΥΤΟΚΟΛΛΗΤΟ 10 ΤΜΧ\n€9.68 €7.56 (0.75 EUR/τεμ) Προσθήκη στο καλάθι\nTena Slip Large Super 25 τεμαχίων Πάνες ακράτειας\n€17.17 (0.68 EUR/τεμ) Προσθήκη στο καλάθι


HOBBIES | Η 1η Γιορτή Αθλημάτων γέμισε με χαμόγελα το ΣΕΦ\nΗ 1η Γιορτή Αθλημάτων γέμισε με χαμόγελα το ΣΕΦ\nΤο Στάδιο Ειρήνης και Φιλίας σε συνεργασία με το Διεθνές Κέντρο Ολυμπιακής Εκεχειρίας υποδέχτηκαν μικρούς και μεγάλους στην 1η Γιορτή Αθλημάτων που φιλοδοξεί να γίνει θεσμός.\nΠραγματοποιήθηκε με μεγάλη επιτυχία την Πέμπτη 8 Ιουνίου 2017 η 1η Γιορτή Αθλημάτων στο Στάδιο Ειρήνης και Φιλίας που συνδιοργανώνεται από το Στάδιο Ειρήνης και Φιλίας και το Διεθνές Κέντρο Ολυμπιακής Εκεχειρίας με την υποστήριξη της Γενικής Γραμματείας Αθλητισμού και του Εθνικού Συμβουλίου Καταπολέμησης του Ντόπινγκ.\nΣυμμετείχαν περίπου 2.000 μαθητές δημοτικών σχολείων με την παρουσία του Υφυπουργού Αθλητισμού κου. Γεώργιου Βασιλειάδη, του Γενικού Γραμματέα Αθλητισμού κου. Ιούλιου Συναδινού, εκπροσώπους του Υπουργείου Παιδείας, τους προέδρους αθλητικών ομοσπονδιών, ολυμπιονικών και όλων των εμπλεκόμενων φορέων. Έγιναν τα εγκαίνια της γιορτής όπου η διοίκηση του Σταδίου φιλοδοξεί να κάνει θεσμό.\nΟι δράσεις συνεχίστηκαν και το Σάββατο, ενώ οι θεματικές ενότητες του συνεδρίου που ολοκληρώθηκε την Παρασκευή είναι: Ευ αγωνίζεστε: « Παίζω τίμια – Κερδίζω δίκαια».\nΤο Πλανητάριο γιορτάζει το Θερινό Ηλιοστάσιο Στο Cortex Virtual Reality θα σκοτώσεις δράκους Τα καλύτερα μέρη στην Αττική για water sports Σούπερ δραστηριότητες για να κάνετε τώρα


Φίλοι της εκπομπής Τα Άστρα και τα Ζώδια μας Βάλανε Εμπόδια, καλώς ήρθατε στις προβλέψεις για το Σαββατοκύριακο 20-21 Ιουλίου.\nO ανάδρομος Ερμής στον Καρκίνο από τις 19 του μήνα ως την 1η Αυγούστου προσπαθεί να καταργήσει τη λογική και τη λεκτική επικοινωνία ως βασικό μέσο συνεννόησης και να μας προσδώσει μια εσάνς ματαιότητας/ Ματίνας Μανταρινάκη – ωστόσο θα κάνουμε ό,τι μπορούμε να μην τον αφήσουμε να μας ρίξει στα μωσαϊκά. Παραλλήλως, επειδή κανείς δε μας λυπάται καλοκαιριάτικα, η μερική Σεληνιακή Έκλειψη της 17ης Ιουλίου μάς κάνει κυκλοθυμικούς, έτοιμους να “αρπάξουμε” με κάθε αφορμή και πάρα πάρα πολύ ανυπόμονους για κάτι νέο και διασκεδαστικό.\nTα ζώδια αυτού του Σαββατοκύριακου είναι αφιερωμένα στην 3η σεζόν Stranger Things του Netflix, συνεπώς αν δεν την έχετε ολοκληρώσει, μετά την εικόνα ενδέχεται να διαβάσετε κάποιο spoiler (μα τι κάνετε τόσες μέρες και δεν έχετε ολοκληρώσει τη σεζόν, μη χειρότερα).\nΚαταρχάς, συγχαρητήρια που την έχετε βγάλει ως τώρα καθαρή, μπράβο, όχιιι, μπράβο, και κάποια στιγμή θα σας απονεμηθεί και κάποιο σχετικό βραβείο με αυτό, ίσως τα Best of της Πέγκυς Ζήνα, ίσως ολόκληρη η βιβλιογραφία του Χάμπερμας – και τώρα που το σκέφτομαι, με την κατάσταση που επικρατεί στο σπίτι σας αυτές τις ημέρες σε επίπεδο επικοινωνίας και συνεννόησης, μάλλον και τα δυο θα χρειαστείτε και τύπου άμεσα, το πρώτο για να ελαφρύνει το κλίμα και το δεύτερο για να αντιληφθείτε πόσο δύσκολο ήταν το πλανητικό task που είχατε αναλάβει αυτές τις ημέρες. Ενιγουέι, στο σπίτι και το σόι η συνεννόηση πρακτικά δεν υπάρχει και όλη αυτή η ένταση συμβαίνει για χάρη της έντασης και μόνο, για κανέναν ουσιώδη λόγο, συνεπώς όσο μπορείτε μη δίνετε σημασία – τουλάχιστον το Σαββατοκύριακο – στο τι σας λένε και τι σας κάνουν και φροντίστε να περάσετε όσο καλά μπορείτε, τηρουμένων των αναλογιών πάντοτε.\nΑπό τη μια ο ανάδρομος Ερμής στον Καρκίνο δυσκολεύει την επικοινωνία σας όσο δεν πάει, κι από την άλλη η Έκλειψη Σελήνης είναι μεν λιγότερο έντονη για εσάς, σε κάθε περίπτωση όμως η όλη φάση απαιτεί αυτοέλεγχο, ισορροπία και διάφορα άλλα πράγματα τα οποία υπό κ.σ. έχετε σε αποθέματα – απλώς αυτό δε συμβαίνει όταν παράλληλα είστε και πάρα πολύ κουρασμένοι. Σαν την Eleven όταν κουμάνταρε το τέρας μόνη της, έτσι κουμαντάρετε κι εσείς ανθρώπους, καθυστερήσεις, πισωγυρίσματα, σχέδια που στραβώνουν και αλλαγούλες που αρχικά ίσως να σας ξινίζουν, κατόπιν όμως αρχίζετε να προσαρμόζεστε πάνω τους. Ναι, οι αλλαγούλες αυτές έχουν και σχέση με το παρελθόν, το οποίο μπορεί να γίνει παρόν in no time, ακριβώς όπως μπούκαρε το τέρας στο σπίτι του Hopper.\nΔιάβασε ακόμα: Τα 3 ζώδια που δεν πρόκειται να σε στηρίξουν\nAν αρχίσει ο Θανάσης να πραγματώνει Σταμάτη Γονίδη “Έχεις απωθημένα και τα ξεσπάς σε εμένα”, μη γκρινιάξετε, διότι με τη δική σας ανασφάλεια θα έχουν μπει οι βάσεις για ένα ενδεχόμενο μελλοντικό πατιρντί εκ μέρους του. Φυσικά και ο ανάδρομος Ερμής (ειδικά τώρα από τον Καρκίνο) μάς έχει στήσει όλους στον τοίχο (και τον Θανάση, προφανώς) και δε μας αφήνει να συνεννοηθούμε ούτε με την ίδια μας τη μάνα, ωστόσο ήδη ξέρετε δυο πράγματα: πρώτον, πως πρέπει να προσέχετε τα λεφτάκια σας ενόψει των διακοπών του Αυγούστου, αλλιώς θα ακυρωθεί η Άνδρος και θα πάτε μια ωραιότατη Λούτσα και δεύτερον ότι αν δεν κουλάρετε θα πάτε στην Άνδρο (ή τη Λούτσα, αναλόγως) με ρυτίδες, κι αυτό δεν το θέτε ούτε εσείς, ούτε κανένας από τους προαναφερθέντες προορισμούς. Λίγα λόγια, πολλή σκέψη, και μην ξεχνάτε πως συχνά άλλοι σάς βάζουν ιδέες και παθαίνετε εμμονές χωρίς λόγο.\nΗ φάση είναι “για εσένα μου μιλάει ο Πουφ και μου λέει για τη ζεστή αγκαλιά σου”, εντωμεταξύ ο Πουφ ΔΕΝ ΑΝΤΕΧΕΙ να σάς ακούει άλλο, βέβαια κι αυτός αν ήταν Καρκίνος και είχε αυτή την έκλειψη πάνω του, το ίδιο θα έκανε, ας μη λέμε ψέματα, θα σας έπρηζε τα κάκαλα με τις σκέσεις του (πάντα με κάπα οι σκέσεις) και πώς πάνε και πώς ΔΕΝ πάνε και πώς ΠΡΕΠΕΙ να πάνε, ενώ δεν υπάρχει τίποτα από αυτά ως substantial ερώτημα, πλην του “πώς είμαι καλά ρε παιδί μου, με τον Θανάση/ τον προϊστάμενο/ τη μάνα μου ή με τη σκέψη ότι μια μέρα θα είμαι όντως καλά μαζί τους”. Όχι, δεν είναι ψιλά γράμματα, είναι αυτό που πρέπει να κάνετε και λόγω του ανάδρομου Ερμή αυτή τη στιγμή, να μη χάσετε δηλαδή το κέφι σας, αλλά να είστε πιο μαζεμένοι και λιγότερο εκδηλωτικοί από ό,τι η Μαρία Κάλλας όταν ερμήνευε την Casta Diva, μέχρι να περάσει το Σαββατοκύριακο τουλάχιστον.\nΚαθένας έχει τον καημό του αυτές τις μέρες, κάτι θα έχετε ψυλλιαστεί κι εσείς, όσο κι αν είστε στον κόσμο σας διότι οι διακοπές αργούν, σε κάθε περίπτωση μη δίνετε σημασία, παραμείνετε σε αυτό τον κόσμο και δώστε βάση στα παρακάτω: πρώτον, ο ανάδρομος Ερμής ξεμπροστιάζει διάφορους περιλιμπανόμενους που ενδέχεται να σας επιβουλεύονται εδώ και καιρό, αλλά δεν ξέρουν με ποιους έχουν μπλέξει, δεύτερον ό,τι κι αν σάς τύχει ως οικογενειακή εκκρεμότητα (και δη το Σαββατοκύριακο) καλό είναι να κλείσει χωρίς απώλειες παντός είδους και τρίτον κάντε υπομονή με τα της δουλειάς, διότι δεν έχει νόημα να συγχύζεστε επιπλέον, μεσούντων όλων αυτών των πλανητικών φαινομένων – έτσι κι αλλιώς όλοι στο χάος μέσα επιπλέουμε, εσείς το κάνετε και με χάρη.\nΝομίζετε πως έχετε κολλήσει σε μια αέναη λούπα στην οποία η δουλειά, τα ζωντόβολα της δουλειάς, τα σόγια, ο Θανάσης, αυτός στον οποίο ποντάρετε να αναλάβει το ρόλο του μελλοντικά, ο περιπτεράς σας και η μοδίστρα της γειτονιάς απλώς θέλουν να σας βασανίζουν επειδή υπάρχετε, χωρίς κανέναν άλλο λόγο ή αφορμή. Το καλό σε αυτή την ιστορία είναι ότι φίλοι (ιδίως από τα παλιά) θα εμφανιστούν για να σας βοηθήσουν να διασκεδάσετε, όσο η Έκλειψη θα προσπαθήσει να φρακάρει το συναίσθημά σας απέναντι στον Θανάση ή, ακόμα χειρότερα, να σας κάνει να επιστρέψετε στο γκομενικό σας παρελθόν για να δείτε “με άλλο μάτι” όποιον φτύσατε το προηγούμενο χρονικό διάστημα μετά λόγου γνώσεως. No. Non. Niet. Καθίστε εκεί που κάθεστε μέχρι να ξεπεράσετε τη σύγχυση (και να κοιμηθεί λίγο το κοντρόλ φρικ που ταΐζετε μέσα σας καθημερινά) και απολαύστε το Σαββατοκύριακο μακριά από σοβαρά θέματα.\nΔιάβασε ακόμα: Αυτό που θα ξεχάσεις (σίγουρα) να βάλεις στη βαλίτσα των διακοπών, ανάλογα με το ζώδιό σου\nΤα πράγματα είναι πολύ απλά με τον ανάδρομο Ερμή στον Καρκίνο. Νο χάνι, νο μάνι. Αν δεν πάρετε αυτό που θέλετε από τον προϊστάμενο, μη συμφωνήσετε σε τίποτα και για κανένα λόγο. Σε γενικότερη δε βάση, δεν υπάρχει λόγος τώρα από όλες τις φορές του χρόνου να συμβιβαστείτε με πράγματα που δεν σας αρέσουν απλά επειδή βαριέστε να διαπραγματευτείτε για αυτά. Προφανώς και μπορούν να αλλάξουν τα δεδομένα πάαααρα πολύ γρήγορα και να βρεθείτε σαν τον Alexei σε δεινή διαπραγματευτική θέση, αλλά στη βάση του “προσέχουμε για να έχουμε”, δε μπαίνουμε σε διαδικασίες ανακίνησης οικογενειακών και άλλων πονεμένων ζητημάτων και όσο αυτά συμβαίνουν εντός του σπιτιού, εκτός κρατάμε το κουλ μας και αποφεύγουμε να καταναλώνουμε πάνω από 3 καφέδες την ημέρα – διότι μετά νομίζετε πως είστε παντοδύναμοι, ενώ αυτή την περίοδο πρέπει να βγάλετε τον σκασμούλη, να τελειώσετε τη δουλίτσα και να περιμένετε για τις καλύτερες μέρες, όπως όλοι μας εξάλλου.\nΚάπως σάς λυπήθηκε το σύμπαν και παρά τις καθυστερήσεις και το ότι πληρώνετε τα ατοπήματα της κάθε ζαβής σε διάφορους τομείς της ζωής σας, τα επαγγελματικά σας προχωράνε και έχετε ιδιαίτερη όρεξη να ασχοληθείτε με αυτά, παρότι ένας (νορμάλ) άνθρωπος τέτοια εποχή θα ήθελε να γκαγκανιάζει πάνω στις ολόλευκες πέτρες των παραλιών των Παξών. Ενιγουέι, εσείς σε αυτή τη φάση δεν εμπίπτετε στην κατηγορία αυτή και πλανητικά το πράγμα κατά εκεί πάει, ωστόσο να μην υπερενθουσιάζεστε και να μην κανονίσετε διάφορα πράγματα (ταξίδια, κ.λπ.) για το επόμενο χρονικό διάστημα, διότι πρώτον η συνεννόησή σας θα εμπίπτει στην κατηγορία “ντακότα” και δεύτερον δεν υπάρχει κανένας λόγος να γίνεστε έξαλλοι, απλά επειδή οι άλλοι δεν καταλαβαίνουν τι τους λέτε/ ποιοι είστε/ τι κάνετε/ πού μπορείτε να φτάσετε.\nΑν αισθάνεστε μια οικονομική ανασφάλεια, είναι μάλλον απότοκο της καταβολής της α΄ δόσης για την εφορία, συνδυαστικά με τις συμπαντικές δυνάμεις που απαιτούν από εσάς να παραμείνετε πάααρα πολύ προσεκτικοί ως προς την οικονομική διαχείριση που κάνετε σε διάφορα πράγματα, ιδίως όταν προκύπτουν νέες ευκαιρίες (κρατήστε τις ζεστές για μετά την 1η Αυγούστου). Κι όπως λέει και η θεία μιας φίλης μου, επειδή κι εσείς δυο πράγματα δε μπορείτε, “το τζίντζερ και τη φτώχια”, μείνετε πολύ συγκεντρωμένοι στο στόχο να μην παρασυρθείτε από ηλίθια έξοδα και δώστε βάση στον Θανάση και στην κάλυψη της απόστασης που ίσως έχει δημιουργηθεί ανάμεσά σας τις τελευταίες ημέρες λόγω της πίεσης από παντού. Επίσης, να είστε απαιτητικοί, δε λέμε το αντίθετο, απλά εκεί όπου “σας παίρνει”, κοινώς αν το έχετε δουλέψει το θεματάκι και το αξίζετε.\nΓρανίτα τα νεύρα σας με τον Θανάση αυτές τις μέρες (ευχαριστούμε, ανάδρομε Ερμή) που δεν υπάρχει καμία συνεννόηση ή, έστω, ελπίδα προς αυτή την κατεύθυνση, που καθένας νομίζει ότι έχει τον δικό του αποκλειστικό χαβά και ότι ο χαβάς του άλλου “δε μετράει”, διότι “άλλα πράγματα έχουν τώρα σημασία”, κ.λπ. Για να μη φτάσετε στο σημείο να πάρει ο διάολος και να σηκώσει, μην πιέσετε καταστάσεις και πράγματα το Σαββατοκύριακο, παράλληλα όμως έχετε τις κεραίες σας ανοιχτές μήπως και χαμπαριάσετε τι συμβαίνει κάτω από την επιφάνεια, τι σας κρύβουν και τι νομίζετε πως σας κρύβουν. Εννοείται ότι με τη δουλειά θα είστε εξίσου επιφυλακτικοί και εν γένει αν μπορείτε να μην πάρετε καμία πρωτοβουλία το Σαββατοκύριακο σε κανένα επίπεδο (εκτός του να πάτε για μπάνιο), θα είστε ευτυχισμένοι. Αν όχι, θα πάρει και θα σηκώσει – εκτός αν θέλετε να συμβεί αυτό, συνεπώς πρόκειται για μια χρυσή ευκαιρία.\nΔιάβασε ακόμα: Τα 3 ζώδια που αγαπούν τις αγκαλίτσες\nΞεχάστε για λίγο τα γκομενικά, διότι υπάρχουν πολύ σοβαρότερα πράγματα για να ασχοληθείτε αυτές τις ημέρες. Πρώτον, τελειώνετε με επαγγελματικές εκκρεμότητες τώρα που είναι ευκαιρία, πάτε μανικιούρ, πεντικιούρ, χαλάουα, ρίζα, οτιδήποτε έχετε παραμελήσει πάνω σας, για να γλυκαθείτε λίγο (το χρειάζεστε κιόλας), αλλά μην κάνετε ταρζανιές αυτό το Σαββατοκύριακο, δηλαδή μη φτάσετε στα άκρα σε σχέση με το πού θα πάτε και το τι θα κάνετε, διότι δεν είστε τόσο έτοιμοι για αλλαγές (και βασικά ενδέχεται να μη σας κάτσουν στην παρούσα συμπαντική φάση). Προσέξτε τον εαυτό σας, αλλά φορ ρίαλ αυτή τη φορά, δηλαδή όχι επιφανειακά τύπου μπαίνω στο Ζάρα και κατεβάζω 20 ράφια. Το ιδανικό είναι “μπαίνω στο υποσυνείδητό μου και κατεβάζω 20 μπινελίκια στον εαυτό μου για όσο τον έχω παραμελήσει”, αλλά και να μην το κάνετε έτσι ακριβώς αυτό το Σαββατοκύριακο, δεν πειράζει. Κάποια στιγμή θα γίνει μόνο του ή δεν θα χρειαστεί να φτάσετε ως εκεί διότι θα έχετε φροντίσει να ξεκουραστείτε στο ενδιάμεσο.\nWhen it rains, it pours και όποτε πείτε ότι σας κούρασαν τα πέλαγα σκάει κάτι και δε μπορεί να ηρεμήσει το ψυχούλι σας το έρμο. Δηλαδή συναισθηματικώς ενώ ήσασταν πολύ ok, σχεδόν φυσιολογικοί θα έλεγα, σάς έσκασε ο ανάδρομος Ερμής μια υπαρξιακοσυναισθηματική χαστούκα η οποία μεταφράζεται σε νεύρα με τον Θανάση και έτσι πολύ απλά, συνδυαστικά με τον συνωστισμό που διακρίνεται στην κοινωνική σας ζωή, είναι απλώς too much για να το διαχειριστείτε. On the bright side, αν δεν υπάρχει Θανάσης, κινούνται πραγματάκια προς αυτή την κατεύθυνση, ωστόσο αν σκάσει κάτι από το παρελθόν στα γκομενικά, κρατηθείτε για λίγο, μέχρι να κοπάσει το μεγάλο αποσυντονιστικό σούσουρο που επικρατεί στο κεφαλάκι σας για να ξέρετε τι κάνετε.


H πρόεδρος Ελλήνων Ολυμπιονικών για τις αποκαλύψεις Μπεκατώρου | OPEN TV\nκαταχωρήθηκε: Τρίτη 19 Ιανουαρίου 2021 09:01\nH πρόεδρος Ελλήνων Ολυμπιονικών για τις αποκαλύψεις Μπεκατώρου\nΗ πρόεδρος Ελλήνων Ολυμπιονικών, Βούλα Κοζομπόλη μιλά για την καταγγελία της Σοφίας Μπεκατώρου για σεξουαλική κακοποίηση από αθλητικό παράγοντα.\nΣΟΦΙΑ ΜΠΕΚΑΤΩΡΟΥΒΟΥΛΑ ΚΟΖΟΜΠΟΛΗ\nΟ νομικός εκπρόσωπος της Ομοσπονδίας Ιστιοπλοΐας για την καταγγελία Μπεκατώρου Σπανάκης και Νικολαΐδης για πόθεν έσχες, τουρισμό, lockdown Ο Δήμαρχος Πάρου και ο Περιφερειάρχης νοτίου Αιγαίου για τα περιοριστικά μέτρα στα νησιά Μηταράκης: Το ελληνικό Λιμενικό επιχείρησε εντός τουρκικών χωρικών υδάτων Πολιτική αντιπαράθεση Χατζηβασιλείου – Παπαδημούλη για την Τουρκική προκλητικότητα και το πόθεν έσχες του πρωθυπουργού Μαρακάκης και Αργυρίου για την υπόθεση Φιλιππίδη Καλεντερίδης: Απόλυτος παραλογισμός το τουρκικό αφήγημα περί απειλών Λινού και Παγώνη για χρήση μάσκας, εμβόλιο και… Προεδρικό Μέγαρο Πρόεδρος Δικηγορικού Συλλόγου Αθηνών: Τα σφαιριστήρια και οι οίκοι ανοχής λειτουργούν, τα ποινικά δικαστήρια όχι Σκυλακάκης: Πρόθεσή μας να συνεχίσουμε τις φοροελαφρύνσεις Προειδοποίηση Λέκκα να αποφεύγονται παλιά σπίτια στο Αρκαλοχώρι Κρήτης λόγω των σεισμών Καπραβέλος και Εξαδάκτυλος για τον πρώτο εμβολιασμένο που νοσηλεύεται στη ΜΕΘ\nΗ νομική προσέγγιση της υπόθεσης Μπεκατώρου από τον Αλέξη ΚούγιαΟ ποινικολόγος Αλέξης Κούγιας εξηγεί από νομική πλευρά το θέμα της καταγγελίας που έκανε η Σοφία Μπεκατώρου και τις αποκαλύψεις που έφερε στην... Άδωνις Γεωργιάδης: Πήγε πολύ καλά η πρώτη μέρα επαναλειτουργίας της αγοράςΟ υπουργός Ανάπτυξης, Άδωνις Γεωργιάδης μιλά για το άνοιγμα του λιανεμπορίου στο πλαίσιο της σταδιακής άρσης των περιορισμών του κορωνοϊού. Ο κ.... Total football, κάθε Κυριακή στις 23:00Κάθε Κυριακή ο Πάνος Βόγλης και η Χριστίνα Βραχάλη βάζουν γκολ σε όλα τα γήπεδα. Όλη η δράση της Super league και τα highlights κορυφαίων ξένων... Φώφη Γεννηματά: Δεν έχετε λευκή επιταγή – Αφορά το μέλλον της χώραςΚόντρα Χρήστου Σταϊκούρα και Φώφης Γεννηματά για το ταμείο ανάκαμψης και το νόμο για τις επιταγές.


Ανάστροφο τραπέζι Inversion table Sissel\nΚρεβάτι με δυνατότητα αναστροφής για αποφόρτιση της Σπονδυλικής Στήλης, ανακούφιση από τον πόνο των αρθρώσεων αλλά και για ασκήσεις κοιλιακών.\nΗ καθημερινότητά μας, ο καθιστικός τρόπος ζωής, το συχνό σήκωμα βάρους, ή ακόμα και η επίπονη γυμναστική, αυξάνει τα φορτία στους μύες και τις αρθρώσεις της μέσης, των ισχίων και των γονάτων. Η αθροιστική αυτή αύξηση των φορτίων είναι συχνά η αιτία για το μυοσκελετικό πόνο σε γόνατα και μέση.\nΓια ύψος χρήστη από 140 cm έως 198cm.\nΜέγιστο μήκος τραπεζιού 209 cm.\nΓρήγορη συναρμολόγηση και δίπλωμα για εύκολη αποθήκευση.\nΗ αναστροφή του σώματος προκαλεί ελεγχόμενη έλξη στις αρθρώσεις και στη Σπονδυλική Στήλη.\nΗ έλξη προκαλεί αποφόρτιση των μεσοσπονδύλιων δίσκων και μειώνει την τάση των μυών της Σπονδυλικής Στήλης ανακουφίζοντας από τον πόνο.\nΜπορεί να χρησιμοποιηθεί για διάφορες ασκήσεις όπως εκγύμναση κοιλιακών.\nΈχει θετική επίδραση στο κυκλοφορικό των κάτω άκρων.


είναι οι γυναίκες που ... (3 βίντεο και μια ταινία) - ΑΤΤΙΚΑ ΝΕΑ\nείναι οι γυναίκες που ... (3 βίντεο και μια ταινία)\n- 207 προβολές ( Μέτρηση έως 10:47:24 )\nΓια να ξεκαθαρίζουμε τα πράγματα, γιατί κι από εμάς, πολλές έχασαν τον δρόμο τους…\nΠραγματικές είναι οι γυναίκες που…:\n… ξέρουν που πατάνε…\n… λένε αυτό που νοιώθουν την στιγμή που το νοιώθουν…\n… ξέρουν τι θέλουν και πως το θέλουν…\n… δεν έχουν κόμπλεξ…\n… είναι αυθόρμητες…\n… έχουν χιούμορ…\n… σέβονται τον εαυτό τους και όσους αξίζουν τον σεβασμό τους…\n… δεν μασάνε τα λόγια τους…\n… δεν έχουν δεύτερες σκέψεις στον λόγο τους…\n… είναι ΑΛΗΘΙΝΕΣ και όχι … ψεύτικες…\nΜε μια λέξη, είναι… ΚΥΡΙΕΣ…\n… και δεν θα μπορέσεις ποτέ να τις αγοράσεις μ’ ένα πορτοφόλι… με μαγκιές… με όμορφα λόγια και τραγούδια…\nΕίναι γυναίκες που παλεύουν μόνες τους με αξιοπρέπεια και περηφάνια…\nΕίναι γυναίκες που δεν θα δεις ποτέ το δάκρυ τους και ποτέ δεν θα σου ζητήσουν τίποτα…\nΟι υπόλοιπες, μπορούν να συνεχίσουν να κουνιούνται και να [email protected]#τανίζουν…\nΚαλησπέρα… είναι τα τετραθέμελα το κόσμου τούτου, που έλεγε κι ο Καζαντζάκης… (ψωμί… κρασί… φωτιά… γυναίκα…)\nτο καταλάβαμε, ή θα μιλήσουμε για... κοριτσάκια; (3 βίντεο και μια ταινία) Αν σε ερωτευτεί γυναίκα που ξέρει ν’ αγαπάει… (3 βίντεο και μια ταινία)\n15 Μαρτίου, 2021 στις 12:00 μμ\nΚαπου χασαμε τον δρομο. ΘΑ ΤΟΝ ΞΑΝΑΒΡΟΥΜΕ.\n13 Μαρτίου, 2021 στις 5:44 πμ\nΚΑΜΙΑ ΦΟΡΑ ΚΑΙ ΕΜΕΙΣ Η ΑΝΤΡΕΣ,ΤΑ ΘΑΛΑΣΩΝΟΥΜΕ.\nΤΟ ΙΔΙΟ ΣΗΜΒΕΝΗ ΚΑΙ ΜΕ ΤΙΣ ΓΥΝΕΚΕΣ\nΚΑΙ ΤΟ ΜΙΚΡΟΒΙΟ ΕΙΝΑΙ Ο ΕΓΩΙΣΜΟΣ.\nΤΟ ΓΑΜΗΜΕΝΟ ΤΟ ΕΓΩ.\n13 Μαρτίου, 2021 στις 11:46 πμ\nΚι εσείς τα θαλασσώνετε κι εμείς τα θαλασσώνουμε… το γαμημένο το ΕΓΩ να προσπαθούμε να αποβάλλουμε.


Κωδικός Περιοχής 07271 / +497271 (Γερμανία)\nΚωδικός Περιοχής 07271 / +497271\nΚωδικός Περιοχής: 07271 (+497271)\nΠόλη ή Περιοχή: Wörth am Rhein\nΤο πρόθεμα 07271 είναι ο κωδικός περιοχής για το Wörth am Rhein. Και το Wörth am Rhein βρίσκεται στη Γερμανία. Αν βρίσκεστε εκτός της Γερμανία και θέλετε να καλέσετε ένα άτομο στο Wörth am Rhein, εκτός από τον κωδικό περιοχής, χρειάζεστε τον κωδικό χώρας που αντιστοιχεί στη χώρα που επιθυμείτε να καλέσετε. Ο κωδικός χώρας για τη Γερμανία είναι το +49, οπότε αν βρίσκεστε στην Ελλάδα και θέλετε να καλέσετε ένα άτομο στο Wörth am Rhein, θα πρέπει να προσθέσετε στον αριθμό τηλεφώνου του εν λόγω ατόμου το +497271 ως πρόθεμα.\nΩς εναλλακτική λύση του +497271, το οποίο πρέπει να τοποθετήσετε μπροστά από τον αριθμό τηλεφώνου ενός ατόμου που βρίσκεται στο Wörth am Rhein για να τον καλέσετε από την Ελλάδα, μπορείτε επίσης να χρησιμοποιήσετε το 00497271.


ΒΥΖΑΝΤΙΝΩΝ ΙΣΤΟΡΙΚΑ: H Παλαιολόγεια Αναγέννησις\nΗ Υστεροβυζαντινή περίοδος ή Περίοδος των Παλαιολόγων ή Παλαιολόγεια Αναγέννηση είναι μια ιστορική περίοδος της Βυζαντινής Αυτοκρατορίας που ξεκινά το 1261, όταν η πρωτεύουσα Κωνσταντινούπολη, που ως τότε βρισκόταν υπό την κατοχή των Φράγκων, ανακαταλαμβάνεται από τον Mιχαήλ H΄ Παλαιολόγο. Η περίοδος λήγει με την άλωση της Κωνσταντινούπολης από τους Τούρκους το 1453.\nΚατά την περίοδο αυτή, που όπως είδαμε η αυτοκρατορία είναι σκιά του εαυτού της και διαρκώς συρρικνώνεται οικονομικά και πολιτικά, η εσωτερική πολιτιστική και πνευματική ζωή παρουσιάζει ιδιαίτερο ενδιαφέρον. Η τεράστια αυτοκρατορία που απαρτιζόταν από διάφορες εθνότητες μεταβάλλεται σε ένα μικρό και περιορισμένο ελληνικό κράτος.Την εποχή αυτή αναπτύσσεται το πατριωτικό και εθνικό αίσθημα των Ελλήνων, η συνειδητοποίηση της διαφορετικότητάς τους- πέρα από τα θεολογικά - και σε εθνικό επίπεδο με τη Δύση, που συνοδεύεται και τροφοδοτείται από μια προσήλωση προς τον πολιτισμό της Αρχαίας Ελλάδας. Ο Αυτοκράτορας εξακολουθεί να φέρει τον τίτλο του Βασιλέως και Αυτοκράτορα των Ρωμαίων, αλλά λαός και διανόηση χρησιμοποιούν πια τον χαρακτηρισμό <<Ελλην>> που έχει απενοχοποιηθεί από την ειδωλολατρική του χροιά.\nΟ Πλήθων, η κορυφαία πνευματική προσωπικότητα της εποχής, υποστηρίζει με πάθος τη νέα ορολογία. Οι ίδιοι οι διανοούμενοι θα πρωτοστατήσουν στην εγκατάλειψη του όρου <<Ρωμαίοι>> που θα χρησιμοποιείται μόνο για να δηλώσει τη γλώσσα του λαού <<ρωμαίικα>>, σε αντιδιαστολή με τη λόγια γλώσσα. Πόλη με έντονη τη ελληνική συνείδηση θα αναδειχτεί η Θεσσαλονίκη. Ο Θεσσαλονικιός Νικόλας Καβάσιλας γράφει για την <<ελληνική μας κοινότητα>>. Ο νέος όρος <<αυτοκράτορας των Ελλήνων>> θα επικρατήσει παρόλο που μερικοί παραδοσιακοί τον αντιπαθούν, αν και δε θεωρούνταν απεμπόληση των οικουμενικών αξιώσεων της αυτοκρατορίας και θα θυμίζει την μεγάλη ελληνική κληρονομιά.Η ίδια η Κωνσταντινούπολη θα γίνει μια συνειδητά ελληνική πόλη.Σε αυτή τη διαδικασία <<ελληνοποίξησης>> του 14ου και 15ου αιώνα μπορούμε να διακρίνουμε τις βάσεις για την αναγέννηση της Ελλάδας μέσα από την επανάσταση του 1821.\nΗ πρώτη φάση της παλαιολόγειας ζωγραφικής χαρακτηρίζεται από την έντονη αναβίωση των κλασικών προτύπων. Στην εικόνα, οι Απόστολοι. Λεπτομέρεια τοιχογραφίας από την Κοίμηση της Θεοτόκου στο δυτικό τοίχο του ναού της Αγίας Τριάδας. Σερβία.\nΗ περίοδος χαρακτηρίζεται από ένα δυναμικό πνευματικό και καλλιτεχνικό πολιτισμό αντιστρόφως ανάλογο θα έλεγε κανείς με την εσωτερική πολιτική κατάσταση. Υπάρχει μια άνθιση και ανανέωση της βυζαντινής τέχνης με προσωποποιήσεις φυσικών στοιχείων και αφηρημένων εννοιών, πορτρέτα αρχαίων φιλοσόφων, στοιχεία και θέματα από τη ζωή στη φύση. Μνημεία Τέχνης όπως είναι τα ψηφιδωτά της Μονής της Χώρας στην Πόλη και στις εκκλησιές στο Μυστρά αποτυπώνουν την έντονη καλλιτεχνική δημιουργία.\nΣτον τομέα της φιλοσοφίας υπάρχει μια σαφέστατη στροφή στην κλασική αρχαιότητα. Η παλαιά γενιά των λογίων έχει πεθάνει. Την περίοδο αυτή εμφανίζονται στο Βυζάντιο λόγιοι και μορφωμένοι άνθρωποι και συγγραφείς σε διάφορους τομείς της γνώσης.\nΟι φιλοσοφικές απόψεις εκφράστηκαν από το Θεόδωρο Μετοχίτη, ο οποίος συνέγραψε έργα φιλοσοφικού και αστρονομικού περιεχομένου, τον Κων/νο Αρμενόπουλο, Γεώργιο Παχυμέρη, Νικηφόρο Γρηγορά και Μάξιμο Πλανούδη. Οι λόγιοι αυτής της κατηγορίας επιβεβαίωσαν την αδιάσπαστη συνέχεια της βυζαντινής πνευματικής παράδοσης με τον αρχαίο ελληνικό πολιτισμό.\nΛόγιοι της εποχή είναι ο Δημήτριος Κυδώνης, Ιωάννη Αργυρόπουλος, ο Γεώργιος Γεμιστός.\nΟ Γεώργιος Γεμιστός ή Πλήθων ήρθε σε επαφή με την Πλατωνική φιλοσοφία, πίστευε ότι η αναγέννηση μπορεί ν' αρχίσει μόνο από την αρχαία κοιτίδα, την Πελοπόννησο. Γι’αυτό επίκεντρο της δράσης του ήταν ο Μυστράς. Εκεί ίδρυσε μια πλατωνική ακαδημία και έγραψε αρκετά βιβλία, συνηγορώντας υπέρ της αναδιοργάνωσης του κράτους σύμφωνα με την πλατωνική θεωρία. Ως προς την θρησκεία, υποστήριξε μια πλατωνική κοσμολογία με επιρροές από τη φιλοσοφία του Επίκουρου και του Ζωροαστρισμού. Μολονότι τυπικά Ορθόδοξος, δεν ενδιαφερόταν ιδιαίτερα για το Χριστιανισμό.Υπήρξε και διορατικός πολιτικός στοχαστής. Στα έργα του αναλύει διάφορα φιλοσοφικά και θεολογικά ζητήματα της αρχαιότητας.Αντιτίθεται στον αριστοτελικό σχολαστικισμό. Διαφωνεί με την έννοια της τύχης ως αιτίας των κοσμικών αλλαγών. Συνέδεε τη θεολογία με τη φυσική. Ο Πλήθων δημιούργησε ένα ευρύ κύκλο μαθητών που διέδωσαν το έργο του.\nΣπουδαίες προσωπικότητες ήταν ο Βησσαρίωνας και ο Λαόνικος Χαλκοκονδύλης. Ο πρώτος ασχολήθηκε ιδιαίτερα με τη ρητορική, τη φιλοσοφία, τη θεολογία και τη νομική και εντρύφησε ιδιαίτερα στο έργο του Αριστοτέλη. Ήταν επίσης γνώστης της λατινικής γλώσσας. Σε νεαρή ηλικία, άνοιξε σχολή, έγραψε ελληνική γραμματική και μετέφρασε φιλοσοφικά έργα της Δύσης. Ο Χαλκοκονδύλης έγραψε ιστορία με τίτλο «Αποδείξεις Ιστοριών» σε 10 τόμους, η οποία καλύπτει την περίοδο 1298-1463. Η ιστορία του Λαόνικου Χαλκοκονδύλη αποτελεί μια από τις σπουδαιότερες πηγές για τη μελέτη της περιόδου. Το κεντρικό θέμα του βιβλίου είναι η βαθμιαία πτώση της Ανατολικής Ρωμαϊκής (Βυζαντινής) Αυτοκρατορίας, η άνοδος των Οθωμανών Τούρκων και η προσπάθεια των κρατών της περιοχής να αντισταθούν στην τουρκική επεκτατικότητα.\nΑπό τους φιλοσόφους της εποχής αυτής δίνεται έμφαση στην ανθρώπινη δύναμη, επικρατεί η παραδοχή ότι ο κόσμος δεν είναι πάντα κακός. Σημειώνεται στροφή στον πλατωνισμό,μέσω του οποίου εξηγείται η σχέση του ανθρώπου με τους συνανθρώπους και το Θεό.\nΆλλη σημαντική μορή ήταν ο Μανουήλ Χρυσολωράς ( 1355 – 1415), από τους κυριότερους συγγραφείς και πρωτεργάτες της εισαγωγής της ελληνικής παιδείας και γραμματείας στη δυτική Ευρώπη.Το συγγραφικό του έργο δεν ήταν εκτεταμένο, ο διδακτικός του όμως ρόλος στην πρώιμη Αναγέννηση υπήρξε αποφασιστικός.\nΗ Παλαιολόγεια Αναγέννηση έχει συχνά συγκριθεί με την αναγέννηση της Δυτικής Ευρώπης με επίκεντρο την Ιταλία. Οι Έλληνες λόγιοι, με το έργο τους και την φυσική παρουσία τους στη Δύση, υπήρξαν διαμορφωτές και τροφοδότες της πολιτιστικής ανάπτυξης της Δύσης.\nΟι απόψεις που κυρίως επηρέασαν την ιταλική Αναγέννηση ήταν του Πλήθωνα, ο οποίος συνέβαλε και στην ίδρυση της Πλατωνικής Ακαδημίας στη Φλωρεντία. Η δεύτερη λαμπρή φυσιογνωμία ήταν η Βησσαρίωνας, ο οποίος έδρασε σε πολιτικό και φιλοσοφικό επίπεδο με μακρά παραμονή στη Δύση.\nΟ Χρυσολωράς, ωστόσο, υπήρξε ο λόγιος που έδωσε μεγάλη σοβαρή ώθηση για την άνθιση των ελληνικών σπουδών στην Ιταλία. Αντιμετωπίζοντας τη Δύση όχι ως τον αντίποδα της Ανατολής, συνέβαλε στην πολιτισμική προσέγγιση των δύο μερών της διηρημένης χριστιανοσύνης.\nΗ Άλωση της Κωνσταντινούπολης (1204) και η Παλαιολόγεια Αναγέννηση\nΗ λεηλασία της Κωνσταντινούπολης από τους Σταυροφόρους το 1204 και η εγκαθίδρυση της φραγκικής κυριαρχίας στο μεγαλύτερο τμήμα της αυτοκρατορίας αποδιοργάνωσαν τα εργαστήρια τέχνης. Εντούτοις, μακριά από το να εξαφανιστεί, η βυζαντινή τέχνη αναστήθηκε κάτω από μια καινούρια μορφή και, μακριά από το να εξαντληθεί, εκδήλωσε τη ζωτικότητά της με νέες δημιουργίες. Η πολυτελής τέχνη της προηγούμενης περιόδου ήταν η έκφραση της βυζαντινής κοινωνίας και ικανοποιούσε το γούστο της για το πομπώδες, την αυστηρή ιεραρχία, τον αφηρημένο συμβολισμό. Αντίθετα, η τέχνη των Παλαιολόγων χρησιμοποιεί τεχνικές λιγότερο δαπανηρές και φαίνεται ότι βρήκε στα αρχαία πρότυπα το μυστικό της ζωής και της κίνησης, των γραφικών στοιχείων, της παθητικής συγκίνησης.\nL.Brehier, La civilisation byzantine, σελ. 442-443.\nΑναρτήθηκε από Unknown στις 2:04:00 μ.μ.\nUnknown 7 Μαΐου 2014 - 5:35 π.μ.\nΠολύ ωραίο θέμα και πολύ εύστοχο.


ΠΡΟΣΚΥΝΗΜΑΤΙΚΗ ΕΚΔΡΟΜΗ ΣΤΗΝ ΤΗΝΟthraki tours αλεξανδρούπολη | thraki tours αλεξανδρούπολη\n4 ΗΜΕΡΗ ΕΚΔΡΟΜΗ ΤΗΝΟΣ – ΜΥΚΟΝΟΣ\nΑΠΟ 27 ΕΩΣ 30 ΙΟΥΛΙΟΥ 2019\nΑΠΟ 09 ΕΩΣ 12 ΣΕΠΤΕΜΒΡΙΟΥ 2019\n1η Μέρα: ΑΛΕΞΑΝΔΡΟΥΠΟΛΗ – ΡΑΦΗΝΑ\nΑναχώρηση από το γραφείο μας στις 17:30 το απόγευμα. Περνάμε περιφερειακά από Θεσσαλονίκη – Τέμπη – Λάρισα – Λαμία, με τις ανάλογες στάσεις για καφέ, φαγητό και ξεκούραση, άφιξη στο Λιμάνι της Ραφήνας.\n4η ΗΜΕΡΑ: ΤΗΝΟΣ – ΡΑΦΗΝΑ – ΑΛΕΞΑΝΔΡΟΥΠΟΛΗ\nΔύο (2) διανυκτερεύσεις στο ξενοδοχείο ‘ASTERIA’ (Κεντρικό) κατηγορίας 2 αστέρων (SUPERIOR) στην Τήνο σε δίκλινα δωμάτια.\nΤα εισιτήρια του F/B Ραφήνα – Τήνο – Ραφήνα.\nΕισόδους μουσείων, γεύματα, δείπνα, ποτά.\nΤην προαιρετική εκδρομή στη Μύκονο.


"Χτίζουμε γέφυρες, όχι τείχη!" - «Losseni’s way to Europe»\n« Κόρδοβα – ακολουθώντας τα ίχνη των «άλλων»\nΣυμμετοχή στον Διεθνή Διαγωνισμό Ποίησης Castello di Duino »\nΑπό τις πιο έντονες στιγμές του προγράμματος “Las otras orillas (The other shores) – Sevilla and other places”, στο οποίο συμμετείχαν τα μέλη της παιδαγωγικής ομάδας του σχεδίου Erasmus+KA1 «Χτίζοντας γέφυρες, όχι τείχη!» κατά το διάστημα 16 – 25 Νοεμβρίου 2017, ήταν η συνάντησή τους με εκπροσώπους του Οργανισμού CEAR , ο οποίος ασχολείται με την προστασία των δικαιωμάτων των προσφύγων, και η συζήτηση που ακολούθησε με πρόσφυγες, που αφηγήθηκαν τις προσωπικές τους ιστορίες. Τις αφηγήσεις αυτές οι συμμετέχοντες/ουσες εκπαιδευτικοί αξιοποίησαν στη συνέχεια για τη δημιουργία εκπαιδευτικού υλικού με τη χρήση ψηφιακών εργαλείων. Στο project που δημιουργήθηκε στο ψηφιακό περιβάλλον Google My map με τίτλο «Losseni’s way to Europe» αποτυπώνεται το πολύχρονο «ταξίδι» του πρόσφυγα Losseni από τη χώρα καταγωγής του, την Ακτή του Ελεφαντοστού στην Αφρική, προς την Ευρώπη.\nΑναρτήθηκε στις: Τετάρτη 13 Δεκέμβριος 2017. Κατηγορία: Κινητικότητες. Μπορείτε να παρακολουθήσετε οποιαδήποτε απάντηση σε αυτό το άρθρο, μέσω του RSS 2.0. Μπορείτε να αφήσετε μια απάντηση, ή να κάντε trackback από το δικό σας site.\n#1 από Νίκος Γ. στις 21 Φεβρουαρίου 2018\nΗ συνάντηση με τους πρόσφυγες πρέπει να ήταν πολύ δυνατή εμπειρία! Το project είναι εξαιρετικό κ αντιπροσωπεύει τη φράση «μια εικόνα χίλιες λέξεις», καθώς δείχνει τον αγώνα ενός πρόσφυγα για ένα καλύτερο αύριο!\n#2 από ΚΑΠΟΥΤΣΗ ΣΥΡΜΩ στις 21 Φεβρουαρίου 2018\nΉταν όντως μια πολύ δυνατή εμπειρία, Νίκο, ένα μάθημα ζωής θα έλεγα, που έχει χαραχτεί στη μνήμη και την καρδιά!


ΖΕΙΔΩΡΟΝ: Βρυξέλλες: Καμία συμφωνία χωρίς αλλαγές στα εργασιακά - Απομακρύνεται και ο Απρίλιος\nΔιαψεύδονται οι ελπίδες της ελληνικής κυβέρνησης για κλείσιμο της αξιολόγησης χωρίς την ολοκλήρωση των εργασιακών μεταρρυθμίσεων, καθώς Ευρωπαίος αξιωματούχος ξεκαθάρισε την Πέμπτη ότι χωρίς το κλείσιμο των εργασιακών αλλά και «των πολλών ανοιχτών θεμάτων», κάτι τέτοιο δεν μπορεί να συμβεί.\nΑκόμη, ο ίδιος αξιωματούχος υπονόησε ότι δεν θα υπάρξει η ευελιξία που ίσως ανέμενε η ελληνική κυβέρνηση και στα υπόλοιπα ανοιχτά θέματα, όπως η αγορά ηλεκτρισμού και οι ιδιωτικοποιήσεις, καθώς, όπως σημείωσε, «αν δεν υπάρξει μία καλή λύση σε αυτά τα θέματα δεν βλέπω να κλείνει η διαπραγμάτευση».\nΟσον άφορα την ολοκλήρωση της αξιολόγησης χωρίς τα εργασιακά ο ίδιος είπε πως «το να πάνε τα εργασιακά στην τρίτη αξιολόγηση, είναι τόσο εκτός θέματος και πραγματικότητας που δεν ξέρω πως να σας το πω».\nΠρόσθεσε δε πως δεν υπάρχει συμφωνία για τα περαιτέρω μέτρα που πρέπει να πάρει η ελληνική κυβέρνηση για να πετύχει τον στόχο του 3.5% το 2019, αλλά ούτε και για τα αναπτυξιακά μέτρα, αν ξεπεράσει τον συγκεκριμένο στόχο.\nΕκεί που έχει σημειωθεί πρόοδος, είναι στο αφορολόγητο όριο, ενώ το ασφαλιστικό και τα εργασιακά παραμένουν ακόμα ανοιχτά. «Τα θέματα είναι τεχνικά εύκολα, αλλά πολιτικά δύσκολα και μερικά από αυτά βρίσκονται στο τραπέζι των διαπραγματεύσεων μήνες, ακόμα και χρόνια», συμπλήρωσε.\nΕτικέτες ΔΝΤ, Ελλάδα, Ευρώπη, Νέα κυβέρν


Snapdragon 800 vs Tegra 4, θα κερδίσουμε εύκολα λέει η Qualcomm | Pestaola\nSnapdragon 800 vs Tegra 4, θα κερδίσουμε εύκολα λέει η Qualcomm\nby Stefanos Kofopoulos • On 27-02-2013 • AT 10:46 pm • 12 ΣΧΟΛΙΑ\nΟ Snapdragon 800 ετοιμάζεται αλλά το Tegra 4 είναι ήδη εδώ. Η Qualcomm δεν ανησυχεί για το chip της NVIDIA. Για την ακρίβεια, η εταιρεία είναι βέβαια ότι ο Snapdragon 800 θα ξεπεράσει σε επιδόσεις και όχι μόνο τον ανταγωνιστή. Αυτή βέβαια είναι μόνο η μία πλευρά του νομίσματος.\nΝέοι πυρήνες Krait 400 για την CPU με ταχύτητες μέχρι και 2.3GHz ο καθένας, Adreno 330 GPU για τον έλεγχο των γραφικών, LTE Cat 4 modem μέσα στο ίδιο chip για ταχύτητα μέχρι και 150Mbps, WiFi 802.11ac και άρα δυνατότητες Miracast, καταγραφή Ultra HD video με ανάλυση μέχρι και 2560 x 2048 pixel. Σημαντικό πλεονέκτημα του Snapdragon 800 είναι το ενσωματωμένο LTE modem. Για τους κατασκευαστές smartphone και tablet αυτό σημαίνει λιγότερη πολυπλοκότητα στον σχεδιασμό και περισσότερος χώρος στην πλακέτα.\nSnapdragon 800 vs Tegra 4, εχουμε LTE και χαμηλη καταναλωση ενεργειας λεει η Qualcomm\nΕκτός όμως από τα specs και την δυνατότητα της Qualcomm να “κερδίζει” την NVIDIA, εκπρόσωπος της εταιρείας δεν ξεχνά να αναφέρει κάτι πολύ σημαντικό. Ο Snapdragon 800 θα βρίσκεται σε περισσότερο από 50 νέα προϊόντα που θα ανακοινωθούν μέσα στο 2013. Σε αντίθεση με το Tegra 4 και το νέο Tegra 4i με LTE modem αλλά μικρότερη GPU, η NVIDIA δεν μπορεί να ισχυριστεί το ίδιο.\nΟ Raj Talluri, Qualcomm Senior VP of Product Management, δήλωσε στο Verge ότι ο Snapdragon 800 θα κερδίσει εύκολα το Tegra 4 όχι μόνο στις επιδόσεις αλλά και στην κατανάλωση ενέργειας. Υπονοώντας ότι παρά την μεγάλη επεξεργαστική ισχύ, την νέα Adreno 330 GPU και την δυνατότητα για encoding/decoding 4K video το chip της Qualcomm προσφέρει μεγαλύτερη διάρκεια μπαταρίας.\nΣύμφωνα με την Qualcomm ο Snapdragon 800 θα βρίσκεται μέσα σε προϊόντα με αυξημένο κόστος, πάνω από τα 500 δολάρια. Ετοιμαστείτε για μια νέα σειρά high end tablets και smartphone το 2013 που θα ξεπεράσουν σε επιδόσεις οτιδήποτε έχουμε δει μέχρι σήμερα.\nBy Fotis N • on 27.02.2013 • at 11:22 pm\n..και τελικά, ποια είναι η πραγματική καινοτομία εδώ; Φαίνεται πως αργά το 2013 και σίγουρα ως τα μέσα του 2014, θα έχουμε τη δυνατότητα ως end users να χρησιμοποιούμε τις πιο γρήγορες – ως τότε – συσκευές. Υποθέτω πως και τα διάφορα OS θα ακολουθήσουν ώστε να εκμεταλλευτούν στο έπακρο αυτό το hardware. Όμως, ποιος είναι ο wow factor που θα πρέπει να μας τραβήξει τη προσοχή; Ρωτάω διότι ως τώρα απλά βλέπω μια νέα eye-candy version του Navigon απλώς να τρέχει πιο γρήγορα.\nBy vasilis • on 27.02.2013 • at 11:25 pm\notan ta kinita tha travane 4k video tote tha xriazomaste poli pio dinatous epeksergastes apo aytous, opote h kathe ekseliksi pros to paron einai efposdekti! s anefera apla enan apo tous pollous paragodes\nBy Fotis N • on 27.02.2013 • at 11:32 pm\nΌλες οι εξελίξεις είναι ευπρόσδεκτες, όπως και η λήψη 4K video. Όμως δεν είναι wow factor. Είναι κάτι που απλώς θα καταλήξει ως δεδομένο (όπως η 1080p/720p ανάλυση τώρα). Ίσως βέβαια το τότε hardware να μας δώσει μια version των Android, iOS, Firefox κ.α. που να εμπεριέχει το wow factor.\nBy Titanas • on 27.02.2013 • at 11:31 pm\nΑυτό που προσφέρει η Qualcomm είναι ένα πράγμα: ένα ολοκληρωμένο πακέτο που τα κάνει όλα και συμφέρει. Εκτός από CPU, GPU και 3G/LTE modem μαζί έχει και κάτι ακόμα. Διάφορες μικρο βελτιώσεις που αναλαμβάνει να κάνει το hardware ώστε να γίνεται καλύτερα η δουλειά.\nΑυτό για τους κατασκευαστές σημαίνει δύο πράγματα: χαμηλότερο κόστος (σχεδίασης, ανάπτυξης και άρα τελικού προϊόντος) και άρα μεγαλύτερο κέρδος, δυνατότητα να δημιουργούν και να πουλάνε χαρακτηριστικά ως wow. Μπορεί να είναι κάποιο “έξυπνο” χαρακτηριστικό της κάμερας μέχρι δυνατότητες για gaming.\nBy Fotis N • on 27.02.2013 • at 11:33 pm\nΑυτό που θέλω να πιστεύω είναι πως, ακριβώς αυτό το hardware, θα δώσει τη δυνατότητα στο software aka OS να παράγει κάθε τι που θα μας κάνει να πούμε wow.\nBy Titanas • on 27.02.2013 • at 11:36 pm\nWow όχι αλλά πιο γρήγορα, πιο εύκολα, πιο φθηνά σε σύγκριση με 2 χρόνια πριν ναι. Πχ ο Snapdragon 800 προσφέρει μέχρι και 55 megapixel επεξεργασία εικόνας από την κάμερα, Stereoscopic 3D και dual ISP. Αυτό μπορεί να σημαίνει ένα Nokia Lumia 960 με πραγματική PureView κάμερα που θα εκμεταλλεύεται το διπλό ISP. Είναι wow χαρακτηριστικό αυτό; Για μένα όχι.\nBy Fotis N • on 27.02.2013 • at 11:40 pm\nΟύτε για μένα. Μια βελτίωση είναι στην υπάρχουσα κατάσταση. Το θέμα είναι επιτέλους να κρατήσουμε στα χέρια μας μια συσκευή που θα προσφέρει κάτι νέο. Βλέπω πως τα chip των κινητών συσκευών αποκτούν δυνάμεις αλλά γιατί να μη τα δούμε σε μια (ημι)διάφανη συσκευή; Να πούμε wow; Μάλλον ονειρεύομαι πολλά.\nBy Titanas • on 27.02.2013 • at 11:47 pm\nTo διάφανο ή ημιδιάφανο κινητό είναι απλά άχρηστο. Έχω γράψει για αυτό\nBy Fotis N • on 27.02.2013 • at 11:57 pm\nΗ δική μου φαντασία πάει πέρα από αυτή την αηδία. Έχω πίστη όμως. Ισως η Apple να επαναλάβει τον άθλο του 1ου iPhone & του τότε iOS που εκείνη την χρόνια ηταν πραγματικά wow!\nBy QUALK • on 28.02.2013 • at 1:31 pm\nΣπουδαίο σχόλιο. “Έχει και κάτι ακόμα .. διάφορες μικροβελτιώσεις”\nΑυτό ισχύει για οποιαδήποτε νέα κυκλοφορία αυτού ή ανταγωνιστικού τσιπ.\nΌσο για την σχεδίαση, όσο πιο πολλά πράγματα έχει, τόσο πιο ακριβή είναι η σχεδίαση στο σύνολο.\nBy Titanas • on 28.02.2013 • at 4:38 pm\nΑν θέλεις να μπούμε σε λεπτομέρειες αρχιτεκτονικής ευχαρίστως αλλά θα μείνουμε οι δύο μας να μιλάμε για ARM\nBy vasilis • on 27.02.2013 • at 11:23 pm\nexei ksefigei eth fotos h qualcom!\nan bei kai se kana xphone aytos o epejergastis kai me dedomeno oti to android tha prosarmostei se ayton, tha zisoume megales stigmes!


Γόμα/Λάδι (GumOil) - Εκδόσεις Καλειδοσκόπιο\nΑΡΧΙΚΗ > ARTSCOPE>Γόμα/Λάδι (GumOil)\nΗ τεχνοτροπία Γόμας/Λαδιού (GumOil) είναι σχετικά νέα, καθώς πρωτοεμφανίστηκε την δεκαετία του 1980. Βασισμένη σε παλαιότερες τεχνικές, συνδυάζει υλικά και τεχνικές επεξεργασίας από Ιστορικές Τεχνοτροπίες, την Χαρακτική κ.α. Πρόκειται για μία «νέα», πολύπλοκη και εξαιρετικά απρόβλεπτη τεχνοτροπία, που δοκιμάζεται και εξελίσσεται ακόμη. Πέρα από ...\nΗ τεχνοτροπία Γόμας/Λαδιού (GumOil) είναι σχετικά νέα, καθώς πρωτοεμφανίστηκε την δεκαετία του 1980. Βασισμένη σε παλαιότερες τεχνικές, συνδυάζει υλικά και τεχνικές επεξεργασίας από Ιστορικές Τεχνοτροπίες, την Χαρακτική κ.α. Πρόκειται για μία «νέα», πολύπλοκη και εξαιρετικά απρόβλεπτη τεχνοτροπία, που δοκιμάζεται και εξελίσσεται ακόμη. Πέρα από κάποιες βασικές αρχές, κάθε εικαστικός/φωτογράφος δημιουργεί μία προσωπική τεχνική, προσαρμοσμένη στα υλικά και τις δεξιότητές του/της.\nΗ δημιουργία μίας σωστής εκτύπωσης Γόμας/Λαδιού εξαρτάται όχι μόνον από την ποιότητα των υλικών και την δεξιότητα του εικαστικού, αλλά και από παράγοντες όπως η θερμοκρασία και κυρίως η υγρασία του χώρου εργασίας. Η εκτύπωση ξεκινά με την δημιουργία μίας «βάσης» από αραβική γόμα (κόμμι) επάνω στο χαρτί. Στην συνέχεια, καλύπτεται από το πρώτο στρώμα χρώματος λαδιού ζωγραφικής, που καθαρίζεται και ανοίγει τον δρόμο για το δεύτερο η ακόμη και το τρίτο στρώμα, περνώντας από ενδιάμεσα «μπάνια» χαρακτικής. Η επιλογή του χαρτιού στις εκτυπώσεις Γόμας/Λαδιού είναι καθοριστική, όσο και η υγρασία του χώρου εργασίας, που επηρεάζουν την απορροφητικότητα του, όταν αυτό καλύπτεται με χρώμα ελαιογραφίας. Η δεξιότητα και προπάντων η υπομονή του δημιουργού διαμορφώνει την τονικότητα και το βάθος της εικόνας. Οι μικρές ατέλειες και τα «σφάλματα» είναι αναπόφευκτα στις εκτυπώσεις Γόμας/Λαδιού. Είναι όμως αυτά ακριβώς τα «σφάλματα», που στο σύνολό τους συνθέτουν μοναδικές εικόνες, με προσωπικό χαρακτήρα.\nΗ τεχνοτροπία παραπέμπει στον Πικτοριαλισμό του 19ου Αιώνα, όπου το θέμα είναι νοσταλγικά απόμακρο, σχεδόν αέρινο. Οι εκτυπώσεις μου είναι συχνά επιχρωματισμένες. Στούς «Χαμένους Θησαυρούς» επέλεξα μολύβια ζωγραφικής σε παστέλ χρώματα ενώ στο «Ξημέρωμα στην Αγιασοφιά» δοκιμάζω με δισταγμό την υπερβολή και το δράμα, με μέτρο.\nΠειραματίζομαι και δημιουργώ χειροποίητες εκτυπώσεις Γόμας/Λαδιού που προσφέρονται σε Μοναδικές Εκδόσεις (Monotype Prints). Οι Μοναδικές Εκδόσεις περιλαμβάνουν χειροποίητες εκτυπώσεις που συνδυάζουν πολλαπλές και ιδιαίτερες τεχνικές, με την επανεκτύπωσή τους να είναι πρακτικά αδύνατη. Κάθε εκτύπωση συνοδεύεται από Πιστοποιητικό Γνησιότητας.


Της... άλλαξαν τα φώτα!\nΤης… άλλαξαν τα φώτα!\n29-07-2019 | 13:04\n❱❱ Ζευγάρι εφοριακών «φέσωσε» τη ΔΕΗ εντάσσοντας με κομπίνα στο κοινωνικό τιμολόγιο βίλα 600 τ.μ. με πισίναΜε μια καλοστημένη κομπίνα ένα ζευγάρι εφοριακών είχε καταφέρει να εντάξει από το 2011 στο κοινωνικό τιμολόγιο της ΔΕΗ την… υπερπολυτελή βίλα 600 τ.μ. με πισίνα που διαθέτει στον Βαρνάβα!\nΜάλιστα, από το 2014 είχε σταματήσει να πληρώνει τους λογαριασμούς της ΔΕΗ, βάζοντας φέσι αρκετών χιλιάδων ευρώ.\nΜε το ευφυές κόλπο τους οι δύο πανούργοι εφοριακοί κατάφεραν να χωρίσουν τη βίλα σε τρία μέρη: υπόγειο, ισόγειο και πρώτος όροφος Η βίλα είχε έναν μετρητή της ΔΕΗ, αλλά οι εφοριακοί εμφάνισαν άλλα δύο ρολόγια «μαϊμού», ένα σε κάθε όροφο!\nΣτη συνέχεια έκαναν αίτηση να ενταχθεί το πραγματικό στο οικιακό τιμολόγιο της ΔΕΗ, όπως και έγινε. Οι άλλοι δύο μετρητές παρέπεμπαν σε… φωτοβολταϊκά στην Παιανία!\nΕίχαν εκδιωχθεί για χρηματισμό\nΤο 2014 η οφειλή των δύο εφοριακών, που σύμφωνα με τον Σκάι, ο οποίος αποκάλυψε την απάτη, είχαν εκδιωχθεί στο παρελθόν από τις υπηρεσίες τους για χρηματισμό, έφτασε τα 30.000 ευρώ.\nΟμως κατάφεραν να μην κοπεί το ρεύμα προσκομίζοντας ιατρικά πιστοποιητικά, τα οποία αργότερα αποδείχθηκε ότι ήταν πλαστά! Επειτα από τρία χρόνια το χρέος στη ΔΕΗ εκτοξεύτηκε στα 65.000 ευρώ.\nΩστόσο η βίλα εξακολουθούσε να έχει ηλεκτρικό ρεύμα, καθώς οι εφοριακοί εμφάνιζαν ως ιδιοκτήτη του ορόφου συγγενικό τους πρόσωπο, που είχε προσκομίσει πλαστό πιστοποιητικό αναπηρίας, και βάσει αυτού η ΔΕΗ δεν μπορούσε να διακόψει την παροχή.\nΤελικά, η επιχείρηση δέσμευσε τους τραπεζικούς λογαριασμούς τους, στους οποίους όμως δεν βρήκε ούτε 1 ευρώ, κι έτσι βγάζει το ακίνητο στο σφυρί.\nΗ υπόθεση έγινε γνωστή λίγα εικοσιτετράωρα μετά την αποκάλυψη για μεγαλοοφειλέτη της ΔΕΗ, ιδιοκτήτη βίλας 1.000 τ.μ. στην Κηφισιά, που επίσης είχε ενταχθεί στο κοινωνικό τιμολόγιο με πλαστά πιστοποιητικά, και οφειλή που είχε ξεπεράσει τα 23.000 ευρώ.


6 αποτελεσματικές πούδρες για τέλεια κάλυψη - JoyTV\n6 αποτελεσματικές πούδρες για τέλεια κάλυψη\nΗ αλήθεια είναι πως όσο λιγότερα καλλυντικά χρησιμοποιείς στο μακιγιάζ, τόσο λιγότερο επιβαρύνεις την επιδερμίδα σου. Βέβαια, υπάρχουν κάποια προϊόντα που δύσκολα μπορείς να αποχωριστείς. Για παράδειγμα, μία αποτελεσματική πούδρα είναι δύσκολο να λείπει από το νεσεσέρ σου, μιας και βάζει την τελευταία πινελιά σε κάθε beauty look.\nΤο μυστικό είναι να ανακαλύψεις το κατάλληλο προϊόν για τον τύπο της επιδερμίδας σου. Η ανάλαφρη σύνθεση και η σωστή απόχρωση θα σου χαρίσουν ένα “επαγγελματικό” αποτέλεσμα χωρίς ατέλειες και γυαλάδες.\nΔιάλεξε την ιδανική πούδρα για το πρόσωπό σου και εφάρμοζέ τη μετά το primer και το foundation. Προσπάθησε να μην το παρακάνεις με τις στρώσεις και φρόντισε να κάνεις μία σωστή έρευνα αγοράς για να επιλέξεις τη σωστή απόχρωση για την επιδερμίδα σου. Εμείς ανακαλύψαμε τις 6 top πούδρες της αγοράς και σου δίνουμε έμπνευση για την επόμενη αγορά σου.\nL' Oréal Paris True Match Powder\nCLINIQUE Stay-Matte Sheer Pressed Powder 33,66 ευρώ\nKorres Multivitamin Compact Powder 27,50 ευρώ\nDIOR 56,03 ευρώ\nMaybelline matte maker 5,99 ευρώ\nESTEE LAUDER Double Wear Stay-In-Place Powder Makeup 46,61 ευρώ


Φώφη Γεννηματά: Η μεγάλη απειλή των ελευθεριών μας είναι ο αχαλίνωτος λαϊκισμός, τα ψέματα και η δημαγωγία - Fofi Gennimata I megali apeili ton eleutherion mas einai o achalinotos laikismos ta psemata kai i dimagogia | findGR.net\nΗ Επικεφαλής της Δημοκρατικής Συμπαράταξης και Πρόεδρος του ΠΑΣΟΚ Φώφη Γεννηματά, με αφορμή τη μαύρη επέτειο του πραξικοπήματος της 21ης Απριλίου, έκανε την ακόλουθη δήλωση: Πέρασε μισός αιώνας από το πραξικόπημα της 21ης Απριλίου και την επιβολή δικτατορίας που σταμάτησε για 7 χρόνια το ρολόι της Δημοκρατίας και των δικαιωμάτων στην χώρα μας και οδήγησε στην προδοσία της Κύπρου. Σήμερα θυμόμαστε και τιμούμε όσους αγωνίστηκαν για τη Δημοκρατία, για να ξεκινήσει πάλι ο χρόνος, η ζωή, η ελευθερία, τα όνειρα των ανθρώπων. Ιδιαίτερα αυτούς που...


(Ανακατεύθυνση από Κεραυνός Αγίου Δημητρίου)\nΟ Αθλητικός Ποδοσφαιρικός Σύλλογος "Κεραυνός" Αγίου Δημητρίου είναι ποδοσφαιρική ομάδα της Λήμνου. Ο Κεραυνός έχει ως έδρα το προσφυγοχώρι Άγιος Δημήτριος, που ανήκει στο Δήμο Ατσικής. Έχει χρώματα κόκκινο και ασπρο\nΑνακτήθηκε από "https://el.wikipedia.org/w/index.php?title=Α.Π.Σ._Κεραυνός_Αγίου_Δημητρίου&oldid=8139306"\nΤελευταία τροποποίηση 09:11, 26 Μαρτίου 2020.


Δραστική μείωση των προσλήψεων στο Δημόσιο | ΡΕΠΟΡΤΑΖ | ΡΙΖΟΣΠΑΣΤΗΣ\nΚατά 50% λιγότερες θα είναι οι προσλήψεις συμβασιούχων στο Δημόσιο, ενώ μείωση ή, τουλάχιστον, όσο το δυνατόν μεγαλύτερη καθυστέρηση στις προσλήψεις μονίμων υπαλλήλων προωθεί η κυβέρνηση με στόχο τη δραστική υποχώρηση του μισθολογικού κόστους της κρατικής μηχανής ως δημοσιονομικό μέγεθος του τρέχοντος έτους.\nΣύμφωνα με ενημέρωση που έκανε χτες στους δημοσιογράφους ο υπουργός Εσωτερικών Γ. Ραγκούσης - μετά τη συνάντηση που είχε με τους επικεφαλής της τρόικας - η κυβέρνηση, με δική της πρωτοβουλία, δε θα προσλάβει για φέτος 50.000 συμβασιούχους, όπως αρχικά είχε αποφασιστεί, αλλά μόνο τους μισούς (25.000) γεγονός που - σύμφωνα με τον υπουργό - οδηγεί σε εξοικονόμηση 500 εκατ. ευρώ. Σε ό,τι αφορά τις προσλήψεις μόνιμου προσωπικού, με βάση τη δέσμευση του μνημονίου για 1 πρόσληψη για κάθε 5 αποχωρήσεις, υπάρχει δυνατότητα πρόσληψης 10.600 υπαλλήλων. Οι ρυθμοί όμως πρόσληψης μονίμων είναι αρκετά αργοί (έχουν γίνει 1.583 μετατάξεις υπαλλήλων από τον ΟΣΕ και την ΤΡΑΙΝΟΣΕ και έχουν εγκριθεί 1.145 προσλήψεις κυρίως στα υπουργεία Υγείας και Δικαιοσύνης).\nΕτσι, αν όλες οι προσλήψεις που απομένουν γίνουν στο β' εξάμηνο του έτους, τότε μισθολογικά το Δημόσιο επιβαρύνεται πολύ λιγότερο (σαν να προσλαμβάνεται ένας για κάθε δέκα ή και περισσότερες αποχωρήσεις). Στο πλαίσιο αυτό η κυβέρνηση δεν βιάζεται καθόλου να κάνει τις προσλήψεις που απομένουν, εκτός κι αν πιεστεί από τα πράγματα, γεγονός που οδηγεί στο συμπέρασμα ότι στο τέλος του 2011 μπορεί να έχουν προσληφθεί πολύ λιγότεροι από τον αριθμό που προβλέπεται.\nΤέλος, σε ό,τι αφορά στο νέο μισθολόγιο των δημοσίων υπαλλήλων, ο υπουργός ανέφερε ότι θα είναι έτοιμο προς τα τέλη Ιούνη, θα ψηφιστεί από τη Βουλή μέσα στο καλοκαίρι και θα υπάρχει, κατά περίπτωση, μια μεταβατική περίοδος στην εφαρμογή του.


IEK-enosi affiliate πρόγραμμα με hybrid προμήθεια | GreekAffiliates.gr\nΤο ΙΕΚ Ένωση μέλος του ομώνυμου Εκπαιδευτικού Ομίλου προσφέρει στους υποψήφιους σπουδαστές τη δυνατότητα να εκπαιδευθούν σε διάφορους τομείς σπουδών, όπως Καλών Τεχνών, Υγείας, Τουρισμού, Θεολογικών Σπουδών αλλά και σε εξειδικευμένες ειδικότητες, όπως δημοσιογραφία και αθλητική δημοσιογραφία, τεχνικός Υ/Η με multimedia, Web Designer και Web Developer, Security, marketing και αρκετές άλλες ειδικότητες. Επιπλέον, στο IEK-Enosi διεξάγονται και σεμινάρια management, ψυχολογίας, τέχνης, επαγγελματικού προσανατολισμού και άλλες ειδικότητες.\nΕγγραφείτε άμεσα στο affiliate program IEK-Enosi\nΓΕΝΙΚΕΣ ΠΛΗΡΟΦΟΡΙΕΣ ΓΙΑ ΤΟ AFFILIATE ΠΡΟΓΡΑΜΜΑ IEK-ENOSI\nTo affiliate πρόγραμμα IEK-Enosi σας προσφέρει hybrid προμήθεια: €0,80 για κάθε εκδήλωση ενδιαφέροντος και 13% για κάθε εγγραφή σε πρόγραμμα του ΙΕΚ που θα προέλθει από τη φόρμα ενδιαφέροντος. Η συμπλήρωση της φόρμας καταγράφεται ως lead. Οι πωλήσεις που προκύπτουν από τη συμπλήρωση της φόρμας πραγματοποιούνται offline (και δεν εμφανίζονται real time στα στατιστικά σας). Θα πιστώνονται ως sales στον Linkwise λογαριασμό σας ύστερα από σχετική ενημέρωση από τον διαφημιζόμενο.\nΒασική προμήθεια €0,80/lead, 13%/sale\nAdSurf Όχι Όχι Όχι Όχι\nLinkwise Όχι 13% Όχι €0,80\n• Οι affiliates δεν επιτρέπεται να κάνουν bid στο brand name, σε οποιοδήποτε misspelling ή παρεμφερή όρο σε PPC καμπάνιες.\nΗμερομηνία τελευταίας ενημέρωσης: 16/09/2014.


Νίκος Αναδιώτης: « Ίσως να ήταν καλύτερα να είχα μείνει στο «Happy Day» - zappit.gr\nΝίκος Αναδιώτης: « Ίσως να ήταν καλύτερα να είχα μείνει στο «Happy Day»\nΔευτέρα, 20.7.2015, 16:40\nΤα παράπονα του από τη συνεργασία του στο «Σπίτι μου σπιτάκι μου»\nΈνα περίπου μήνα μετά το τέλος του «Σπίτι μου σπιτάκι μου» ο Νίκος Αναδιώτης μίλησε στον Θανάση Πάτρα και στην εκπομπή «Τα λέμε…» για την εμπειρία του στην εκπομπή του Alpha, την «μετάθεση» του από το καθημερινό ψυχαγωγικό πρόγραμμα «Happy Day» σε εκείνο του Σαββατοκύριακου και αποκάλυψε αν ήταν δική του επιλογή, κάνοντας τα παράπονα του για το ρόλο που είχε…\n«Πάρα πολλά ακούστηκαν. Υπήρχαν και υπερβολές, υπήρχαν και αλήθειες, για να είμαστε αντικειμενικοί και ειλικρινείς. Τώρα που έχει περάσει κι ένας μήνας και όλο αυτό μπορώ να το σκεφτώ και απ’ έξω, ήταν πραγματικά δύσκολα και από μέσα και απ’ έξω.\nΔηλαδή, και εμείς είχαμε δυσκολευτεί πάρα πολύ στην αρχή, δεχόμασταν κι από έξω τα πυρά, δεν πήγε και όπως θα θέλαμε κι από νούμερα η εκπομπή. Όλοι έχουμε ένα μερίδιο ευθύνης, άλλος περισσότερο, άλλος λιγότερο. Ίσως να ήταν καλύτερα να είχα μείνει στο «Happy Day» να σου το πω κι έτσι.»\n«Αυτό υπήρχε σαν επιλογή Νίκο; Ή ήταν καθαρά δική σου επιλογή με την έννοια ότι θα κάνω ένα βήμα να πάω παραπέρα.» ρώτησε ο Θανάσης Πάτρας…\n«Εντάξει, δεν ήταν και πολύ παραπέρα. Μία η άλλη ήταν οι εκπομπές πάνω κάτω. Ψυχαγωγικά. Εγώ το ανέλαβα το ρίσκο, δικιά μου η ευθύνη όλη, αλλά νομίζω ότι ίσως να είχα προχωρήσει καλύτερα αν είχα μείνει στο «Happy Day» γιατί ήμουν ήδη σε μία παρέα που ήμασταν δεμένοι μεταξύ μας. Τα ζύγισα λίγο διαφορετικά τα πράγματα. Σίγουρα θα κουραζόμουν πάρα πολύ και δεν ξέρω αν θα απέδιδα τόσο καλά. Στο σίριαλ ήταν οι απαιτήσεις πολλές και κακά τα ψέματα με ενδιαφέρει και πιο πολύ αυτό το κομμάτι. Και το σκέφτηκα έτσι, άλλο να ξυπνάς κάθε μέρα στις 6 και να πρέπει μετά να έχεις και γύρισμα κι άλλο να πηγαίνεις μόνο το Σαββατοκύριακο. Δεν ξέρω, τώρα στο τέλος, μπορεί αν ήταν καλύτερα να είχα επιλέξει την κούραση του «6 ή ώρα» δήλωσε η Νίκος Αναδιώτης.\nΌσο για το αν υπάρχει πιθανότητα να τον ξαναδούμε στην εκπομπή…\n«Στην συγκεκριμένη δεν νομίζω. Δεν μου έχει γίνει κάποια κουβέντα ενώ ξέρω ότι γίνονται κάποια κάστινγκ, κι εγώ ο ίδιος τώρα δεν ξέρω αν θα το επέλεγα να το συνεχίσω. Τώρα που το σκέφτομαι δεν ένιωθα καλά. Το πάλευα κι εγώ και δεν ξέρω κι αν είμαι καλός σε αυτό το πράγμα γιατί είναι μία εκπομπή live, με θεματολογία που δεν είναι και το φόρτε μου. Θα προτιμούσα δηλαδή αν ξαναέκανα μία δουλειά στην τηλεόραση να είναι και μαγνητοσκοπημένη και να έχει πιο πολύ δράση, πιο διαδραστική. Δεν είναι και ο χαρακτήρας μου να κάθομαι και να σχολιάζω. Μπορώ να είμαι μέλος μιας παρέας, αρκεί αυτή η παρέα να είναι πιο κοντά σε εμένα δηλαδή θέλω ανθρώπους για να συνεργαστώ και να αποδώσω να έχω περισσότερη χημεία.»\nΓια το τι θα έλεγε αν του γινόταν πρόταση από αντίστοιχη εκοπομπή…\n«Θα έπρεπε να λάβει υπόψη του πολλά, όπως το να έχει έναν συγκεκριμένο ρόλο, τον οποίο όπως είπε ο Νίκος Αναδιώτης δεν είχε φέτος. «Κι αυτό και με κούραζε και με έκανε να «κάθομαι». Στην αρχή της εκπομπής έκανα βίντεο πολλά εξωτερικά, τα οποία μετά κόπηκαν κι έλεγα «γιατί ρε γαμ…, τι θα κάνω», δηλαδή να συμμετέχω μόνο σε μία κουβέντα που καλείσαι να κουβεντιάσεις πολλές φορές πράγματα που δεν είναι και του χαρακτήρα σου»\nΝΙΚΟΣ ΑΝΑΔΙΩΤΗΣ ΣΠΙΤΙ ΜΟΥ ΣΠΙΤΑΚΙ ΜΟΥ


ΠΑΙΔΙΚΑ ΧΑΜΟΓΕΛΑ: ΤΡΑΓΟΥΔΙΑ ΓΙΑ ΤΟ ΚΑΡΝΑΒΑΛΙ\nΤΡΑΓΟΥΔΙΑ ΓΙΑ ΤΟ ΚΑΡΝΑΒΑΛΙ\nΉρθες και πάλι τρελό καρναβάλι,\nΠηδάς και χορεύεις, τρως και μεθάς,\nκι είναι για τα παιδάκια\nμας λέει η γιαγιά,\n«αχ! πόσο θα 'θελα κι εγώ\nνα μπόραγα παιδιά!»\nΗΡΘΕ ΤΟ ΚΑΡΝΑΒΑΛΙ\n«Ζήτω η Αποκριά!»\nσε μαγικές, χρυσές βραδιές…\nθα ντυθούμε, μασκαράδες,\nθα χορέψουμε και πάλι\nκαι θα πούμε μαντινάδες.\nας πετάξουμε κορδέλες\nκι ας γελάσουμε και πάλι\nπαιδιά, νέοι και κοπέλες.\nΠάνε παιδιά οι τόσες έννοιες του σχολειού\nκαι μες στην ζάλη του τρελού καρναβαλιού\nη καμαρούλα μας το κέφι θα σκορπίσει.\nΠΟΛΥ ΩΡΑΙΑ ΤΡΑΓΟΥΔΙΑ ΚΥΡΙΕ!!!ΗΡΘΑΝ ΚΑΙ ΦΕΤΟΣ ΟΙ ΑΠΟΚΡΙΕΣ,ΕΛΠΙΖΩ ΝΑ ΤΑ ΠΕΡΑΣΟΥΜΕ ΟΛΟΙ ΜΑΣ ΠΟΛΥ ΩΡΑΙΑ!!!!\nπανέμορφες εικόνες... τέλεια επιλογή!!\nΤΕΛΕΙΑ ΗΤΑΝ ΤΑ ΤΡΑΓΟΥΔΙΑ ΚΥΡΙΕ!!!ΗΡΘΑΝ ΚΑΙ ΦΕΤΟΣ ΟΙ ΑΠΟΚΡΙΕΣ ΕΛΠΙΖΩ ΝΑ ΤΑ ΠΕΡΑΣΟΥΜΕ ΠΟΛΥ ΩΡΑΙΑ ΟΛΟΙ ΜΑΣ!!!!!!\nΚΥΡΙΕ ΠΟΛΥ ΩΡΑΙΑ ΤΡΑΓΟΥΔΙΑ!!!ΟΠΩΣ ΕΙΠΕ ΚΑΙ Η ΜΑΡΙΑ ΗΡΘΑΝ ΚΑΙ ΦΕΤΟΣ ΟΙ ΑΠΟΚΡΙΕΣ ΚΑΙ ΕΛΠΙΖΩ ΝΑ ΤΑ ΠΕΡΑΣΟΥΜΕ ΟΛΟΙ ΜΑΣ ΠΟΛΥ ΩΡΑΙΑ!!!\nΛΙΓΕΣ ΗΜΕΡΕΣ ΑΚΟΜΑ..ΘΑ ΞΕΦΑΝΤΩΣΟΥΜΕ ΣΤΟ ΑΠΟΚΡΙΑΤΙΚΟ ΠΑΡΤΥ ΤΟΥ ΣΧΟΛΕΙΟΥ!!!ΤΑ ΤΡΑΓΟΥΔΙΑ ΕΙΝΑΙ ΤΕΛΕΙΑ!!!